hotchpotch/miracl-hf-unified huggingface dataset:
শহরের কেন্দ্রস্থল
শহরের মূল কেন্দ্র বা কেন্দ্রীয় ব্যবসা জেলার (সিবিডি) উল্লেখ করার জন্য প্রায়ই ভৌগোলিক বা বাণিজ্যিক অনুভূতিতে শহরের কেন্দ্রস্থল বক ডাউন-টাউন শব্দটি মূলত উত্তর আমেরিকার ইংরেজিভাষীদের দ্বারা ব্যবহৃত হয়। শব্দটি ব্রিটিশ ইংরেজিতে সাধারণত ব্যবহৃত হয় না, ব্রিটিশ ইংরেজিভাষীরা শব্দটির পরিবর্তে "শহরের কেন্দ্র" বা "সিটি সেন্টার" শব্দটি ব্যবহার করে।
"ডাউনটাউন" শব্দটি প্রথম নিউ ইয়র্ক সিটিতে ব্যবহৃত হয়েছে বলে মনে করা হয়, যেখানে ১৮৩০- এর দশকে ম্যানহাটান দ্বীপের দক্ষিণ উপদ্বীপের মূল শহরটি উল্লেখ করার জন্য এই শব্দ ব্যবহার করা হয়েছিল। নিউইয়র্ক শহরটি একটি শহর হিসাবে বেড়ে ওঠে এই দ্বীপে, এবং এই শহরের প্রসার উত্তর দিকে হয়েছিল, যা মূল বসতি থেকে ঊর্ধ্বগামী। ফলে "আপ" এবং "ডাউন" পরিভাষা যা প্রথাগত মানচিত্র নকশা থেকে আসছে শহরের উত্তর ও দক্ষিণকে উল্লেখ করতে ছিল। এইভাবে, মূল শহরটির কিছুটা "উঁচু স্থান" (উচ্চ ম্যানহাটান) নামে পরিচিত হয়, এবং সাধারণত যা একটি আবাসিক এলাকা ছিল, যখন মূল শহর - যা নিউ ইয়র্কের একমাত্র প্রধান বাণিজ্যিক কেন্দ্র ছিল - "ডাউনটাউন "(লোয়ার ম্যানহাটান)।
গগনচুম্বি অট্টালিকা বা স্কাইস্ক্র্যাপার্স "ডাউনটাউন" বা শহরের কেন্দ্রস্থলের এলাকার প্রতীক হয়ে উঠেছে। লিফলেটের আবির্ভাবের পূর্বে এবং উচ্চ গতির এলিভেটরের পূর্বে ভবনগুলি ছিল প্রায় ছয় তলা উচ্চতা যুক্ত, যা ছিল সিঁড়ির দ্বারা নির্ধারিত সীমাবদ্ধতা এবং সিঁড়ির দ্বারা জনসাধারণ উপর আরোহণ করবে, কিন্তু লিফটের সাথে , সে সীমা অতিক্রম হয়, এবং ভবন প্রায় সাড়ে ১৬ তাল পর্যন্ত নির্মাণ করা শুরু করেন। এর পরেই ভবনের উচ্চতা সীমিত করা হয়েছিল, ভবনের ওজনটি ধরে রাখার জন্য মূলত প্রয়োজন ছিল শক্তিশালী ভিতের, যা লাভজনক স্থানকে এচু ভবন নির্মান লাভজনক করার সুযোগ দেয়নি। সেই সীমাবদ্ধতা প্রথম লোহার দ্বারা অতিক্রম করা হয় এবং তারপর তৈরি ইস্পাত ফ্রেম বিল্ডিং, যার মধ্যে একটি অভ্যন্তরীণ ধাতু ফ্রেমকাঠাম দ্বারা উচু ভবন নির্মান করা হয় - এবং পরে কাচ দিয়ে স্পাতের কাঠাম ঘিরে ফেলে সম্পূর্ন ভবন বা অট্টালিকা নির্মান শেষ হয়।
শিকাগোতে প্রথম ইস্পাত দ্বারা ভবন নির্মানের প্রযুক্তি ব্যবহার করা হলেও, ১৮৮০-এর দশকে নিউইয়র্ক শহরের সবচেয়ে দ্রুতগতিতে এই প্রযুক্তির ভবন নির্মিত শুরু হয়, এর পর ইস্পাত-কাঠম দ্বারা ভবন নির্মান ১৮৯০ এবং ১৯০০-এর দশকের বেশিরভাগ আমেরিকান শহরে ছড়িয়ে পড়ে। এই ধরনের ভবনের উচ্চতা আইন দ্বারা সীমাবদ্ধ হওয়া উচিত কিনা তা নিয়ে একটি বিতর্কিত বিতর্ক বন্ধ করে দেয়, উচ্চ পদমর্যাদার সমর্থক এবং বিরোধীদের সাথে তাদের অবস্থানের পক্ষে বহু যুক্তি উপস্থাপন করে। উচ্চতা সীমার প্রশ্নটিও শহরের কেন্দ্রস্থলটির প্রকৃতির জন্য গভীর অনুভূতি ছিল: এটি একটি শহরের কেন্দ্রীস্থল হতে চলেছে, বা এটি বেড়ে গেলে, উচ্চ মাত্রার সীমিত একটি বৃহত্তর এলাকায় ছড়িয়ে পড়তে পারে। সংক্ষিপ্ত সময়ের মধ্যে, ভবনের উচ্চতা সীমার সমর্থকরা তাদের প্রচেষ্টায় সফল ছিলেন। ১৯১০-এর দশকের মধ্যে, উচু ভবন নির্মান নিউইয়র্ক শহরে সীমাবদ্ধতা ছিল, আমেরিকার ফিলাডেলফিয়া, ডেট্রয়েট, পিটসবার্গের এবং মিনিয়াপলিস- এর মত উল্লেখযোগ্য বেশিরভাগ বৃহত্তম এবং মাঝারি আকারের শহরগুলির অনেকগুলি যৌক্তিক প্রচেষ্টার সত্ত্বেও।
মঠখোলার মঠ
মঠখোলার মঠ বাংলাদেশের চাঁদপুর জেলার কয়েকটি মঠের মধ্যে একটি মঠ। এটি চাঁদপুর সদর উপজেলার মঠখোলা নামক গ্রামে অবস্থিত।
মঠখোলা গ্রামের নাম মূলত এই মঠের জন্যই হয়েছে। মঠখোলা বলতে মঠের স্থানকে বুঝানো হতো। কিন্তু এটিই পরবর্তীতে গ্রামের নামে রূপান্তরিত হয়।
মঠখোলার মঠটি ১৭৬১ থেকে ১৭৭২ সালের মধ্যে তৈরি করা হয়। তখনকার সময়ের দুই জমিদার পরিবার মিলে এই মঠটি তৈরি করেন। তারা হলেন রায় পরিবার জমিদার বংশ এবং মজুমদার পরিবার জমিদার বংশ। তখনকার সময়ে এই মঠটি শিব মন্দির হিসেবে ব্যবহার করা হত এবং সেখানে পূজা করা হত। প্রত্যেক বাংলা বছরের ফাল্গুন মাসে এই মঠটির পাশে মেলা বসত যা এখনো বিদ্যমান। একশতাব্দি পরে মঠটির কিছু অংশ ক্ষতিগ্রস্ত হলে মজুমদার জমিদার বংশের জমিদার কৃষ্ট মজুমদার পূণরায় মঠটিকে সংস্কার করেন।
মনিশ কৌশিক (মুষ্টিযোদ্ধা)
মনিশ কৌশিকের জন্ম ১১ই জানুয়ারি, ১৯৯৬ সালে হরিয়ানার, ভিভানি থেকে ৫ কিলোমিটার (৩.১ মাইল) দেবসর ধাম গ্রামে। তাঁর বাবা সোমদুত্ত শর্মা একজন কৃষক, তাঁর মা একজন গৃহকর্তী। কৌশিক দেবসর ধামে তাঁর প্রাথমিক শিক্ষা এবং ভিভানিতে মাধ্যমিক পর্যন্ত শিক্ষা গ্রহণ করেন এবং অবশেষে গভর্নমেন্ট কলেজ অফ এডুকেশান থেকে স্নাতক ডিগ্রি লাভ করেন। তিনি তার প্রশিক্ষণ এবং অধ্যয়ন ভারসাম্য রাখার জন্য সকালে ৪ ঘটিকায় উঠতেন। তাদের মতো দরিদ্র পরিবারের জন্য একটি ভাল জীবন নিশ্চিত করার জন্য, তিনি বক্সিং শিখবার সিদ্ধান্ত নিয়েছিলেন। ২০০৮ সালে বক্সিংয়ের জিতেন্দ্র কুমার গ্রীষ্মকালীন অলিম্পিকে অংশগ্রহণ করেন, তাতে বক্সিংয়ের জন্য উন্মত্ততা বৃদ্ধি পায়। ২০১৬ সালে ভারতীয় সেনাবাহিনীতে তাঁর বক্সিং-এর শংসাপত্র জন্য সুযোগ পান, একটি আগ্রহ এবং আবেগ থেকে বক্সিং তাঁর কর্মজীবন পছন্দে পরিণীত হয়। ২০১৭ সালে, জাতীয় চ্যাম্পিয়নশিপের ফাইনালে, চ্যাম্পিয়ন শিবা থাপাকে পরাজিত করে প্রথমবারের মতো জাতীয় চ্যাম্পিয়ন হয়েছিলেন মনিশ কৌশিক।
২০১৮ সালের, কমনওয়েলথ গেমসে, মনিশ, প্রথমে ত্রিনিদাদ ও টোবাগোর এম.আলেকজান্ডারকে, ৪-০ এ পরাজিত করেন। কোয়ার্টার ফাইনালে ইংল্যান্ডের সি.ফ্রাঙ্কেকে, ৫-০ এ পরাজিত করেন। সেমিফাইনালে উত্তর আয়ারল্যান্ডের জে.ম্যাকগীওয়ারেকে ৪-১ এ পরাজিত করেন। তবে চূড়ান্ত ফাইনালে অস্ট্রেলিয়ার গারসাইডের কাছে ২-৩ এ পরাজিত হন এবং রৌপ্য লাভ করেন।
২০১৮ সালে,জাকার্তা, ইন্দোনেশিয়াতে অনুষ্ঠিত এশিয়ান গেমস টেস্ট ইভেন্টে মনিশ, তাঁর ওজন শ্রেণীতেতে স্বর্ণপদক জিতেছেন।
২০১৭ সালে, কাজাখস্তানে অনুষ্ঠিত কাজাখস্তান আন্তর্জাতিক বক্সিং প্রতিযোগিতায়, মনিশ, তার ওজন শ্রেণীতেতে রৌপ্য লাভ করেন।
২০১৫ সালে, দোহা, কাতারে, অনুষ্ঠিত দোহা ইন্টারন্যাশনাল বক্সিং প্রতিযোগিতায়, মনিশ, তার ওজন শ্রেণীতেতে স্বর্ণপদক লাভ করেন।।
২০১৫ সালে, সিনিয়র ন্যাশনালসে মনিশ, একটি রৌপ্য পদক জিতে নেন এবং পাতিয়ালায় সিনিয়র ন্যাশনাল ক্যাম্পের জন্য মনোনীত হন।
২০১৫ সালে, ইন্দোনেশিয়ার রাষ্ট্রপতি কাপে মনিশ, তার প্রথম সিনিয়র আন্তর্জাতিক টুর্নামেন্টে অংশ নেন যেখানে তিনি একটি ব্রোঞ্জ পদক জিতেছিলেন। একই বছর তিনি দোহা আন্তর্জাতিক কাপে স্বর্ণ পদক জিতেছিলেন।
শওকত হাচানুর রহমান রিমন
শওকত হাসানুর রহমান রিমন বাংলাদেশি রাজনীতিবিদ। তিনি বরগুনা-২ আসনের সংসদ সদস্য। তিনি ২০১৪ সালে আওয়ামী লীগের প্রার্থী হিসেবে দ্বিতীয় মেয়াদে সংসদ সদস্য হিসেবে নির্বাচিত হন।
উদ্দেশ্যপ্রণোদিত প্রচারণা কৌশল
উদ্দেশ্যপ্রণোদিত প্রচারণা ছড়াবার সাধারণ মাধ্যমগুলো হচ্ছে সংবাদপত্র প্রতিবেদন, সরকারী প্রতিবেদন, ইতিহাসের সংশোধন, অপবিজ্ঞান, লিফলেট, চলচ্চিত্র, সামাজিক গণমাধ্যম, বেতার, টেলিভিশন এবং পোস্টার। চিঠিপত্রের মাধ্যমে উদ্দেশ্যপ্রণোদিত প্রচারণা ছড়ানো এখন কম পরিচিত যা যুক্তরাষ্ট্র গৃহযুদ্ধের সময় ছিল। বেতার ও টেলিভিশনের ক্ষেত্রে উদ্দেশ্যপ্রণোদিত প্রচারণা খবর, সাম্প্রতিক ঘটনাবলি, টক শো এর অংশ বিশেষ, বিজ্ঞাপন ইত্যাদির মধ্য দিয়ে ছড়ানো হতে পারে। উদ্দেশ্যপ্রণোদিত প্রচারণা একটি নির্দিষ্ট অভীষ্ট মানবগোষ্ঠীর উপর কৌশলে প্রয়োগ করতে হয়। এটা উড়োজাহাজ থেকে ফেলা সরল লিফলেট থেকে শুরু করে কোন বিজ্ঞাপন পর্যন্ত হতে পারে। সাধারণত এইসব বার্তায় এই ব্যাপারে আরও তথ্য পাবার নির্দেশনা লেখা থাকে, যেমন কোন ওয়েবসাইট, হট লাইন, বা রেডিও প্রোগ্রাম ইত্যাদির নাম। এই কৌশলের মাধ্যমে বার্তাগ্রাহককে বার্তা-অনুসন্ধানীতে পরিণত করা হয়, এবং পরবর্তীতে মতদীক্ষাদান প্রক্রিয়ার মাধ্যমে বার্তা-সংগ্রাহককে মতাদর্শীতে পরিণত করা হয়।
সামাজিক মনস্তাত্ত্বিক গবেষণাভিত্তিক বেশ কিছু কৌশকলকে উদ্দেশ্যপ্রণোদিত প্রচারণা তৈরির কাজে ব্যবহার করা হয়। এগুলোর অনেকগুলোই যৌক্তিক হেত্বাভাষের মধ্যে পড়ে, যেহেতু উদ্দেশ্যপ্রণোদিত প্রচারকগনণ এমন কিছু দাবী ব্যবহার করেন যেগুলো কখনও কখনও বিশ্বাস উৎপাদনকারী হলেও বৈধ হয় না।
তথ্য প্রচারকারী কৌশলগুলো তখনই উদ্দেশ্যপ্রণোদিত হয় যখন সেই কৌশল একই সাথে উদ্দেশ্যপ্রণোদিত বার্তা প্রচারের কাজেও ব্যবহৃত হয়। কোন পদ্ধতিতে বার্তাগুলো প্রচারিত হচ্ছে তা নিয়ে অধ্যয়ন করতে হলে এই বার্তাগুলোকে চিহ্নিত করা একটি আবশ্যক পূর্বশর্ত।
কোয়না বাঁধ
ভারতের মহারাষ্ট্রে কোয়না বাঁধ অন্যতম বৃহত্তম নদী বাঁধ। এটি একটি রাবল-কংক্রিটের বাঁধ, যা কোয়না নদীর উপর নির্মিত।কোয়না নদীর উৎস সহ্যাদ্রি পর্বতমালার শৈলশহর মহাবালেশ্বর এ। বাঁধটি  পশ্চিম ঘাটের কোলে চিপলুন এবং কারাদ এর সংযোগকারী জাতীয় সড়কের কাছে,সাতারা জেলার কোয়নানগর-এ অবস্থিত। 
বিংশ শতাব্দীর প্রথম দিকে একটি জরিপে কোয়না নদীকে একটি সম্ভাব্য হাইড্রো-ইলেকট্রিক সোর্স হিসাবে বর্ণনা করা হয়। প্রথম বিশ্বযুদ্ধের পর টাটা গ্রুপ কর্তৃক কোয়না নদীর জলবিদ্যুৎ প্রকল্পের অনুসন্ধান করা হয়। ১৯২৮ সালের আর্থিক সংকটের ফলে প্রকল্পটি বাতিল হয়ে যায়। ভারত স্বাধীন হওয়ার পর, এটি মহারাষ্ট্র সরকার কর্তৃক গ্রহণ করা হয়। ১৯৫১ সালে কোয়না বাঁধ প্রকল্পটির দিকে নজর পড়তে শুরু করে। প্রকল্পটি ১৯৫৩ সালে অনুমোদন করা হয় এবং ১৯৫৪ সালের প্রথম দিকে নির্মাণ কাজ শুরু হয়।
বাঁধ নির্মাণের প্রধান উদ্দেশ্য ছিল জলবিদ্যুৎউৎপাদন এবঙ্গি প্রতিবেশী এলাকায় কিছু সেচ ব্যবস্থা। বর্তমানে এটি ভারতের বৃহত্তম ক্ষমতা সম্পন্ন জলবিদ্যুৎ প্রকল্প যার মোট ইনস্টল ক্ষমতা । তার বিদ্যুৎ উৎপাদন সম্ভাবনার কারণে কোয়না নদীকে 'লাইফ লাইন মহারাষ্ট্র'. বিবেচনা করা হয় ।
বাঁধের স্পিলওয়েটি কেন্দ্রস্থলে অবস্থিত। এতে ৬টি রেডিয়াল গেট রয়েছে যা বর্ষাকালে অর্থাৎ বন্যার মরশুমে বন্যা নিয়ন্ত্রণের একটি গুরুত্বপূর্ণ ভূমিকা পালন করে। বাঁধের ক্যাচমেন্ট এলাকা কোয়না নদী ও সম্পর্কিত শিবাজিসাগর হ্রদ অঞ্চল জুড়ে যা দৈর্ঘ্যে প্রায় । স্বাধীনতার পরে ভারতে তৈরি বৃহত্তম সিভিল এঞ্জিনীয়ারিং প্রকল্প গুলির মধ্যে এটি অন্যতম। কোয়না জলবিদ্যুৎ প্রকল্পটি মহারাষ্ট্র রাজ্য বিদ্যুৎ বোর্ড দ্বারা পরিচালিত হয়। 
এই বাঁধটিকে সাম্প্রতিক অতীতে অনেক ভূমিকম্প সহ্য করতে হয়েছে যার মধ্যে রয়েছে ১৯৬৭ সালে কোয়নানগর ভূমিকম্প; এই ভূমিকম্পের বাঁধটিতে কিছু ফাটল সৃষ্টি হয়। দুর্যোগের পরে,ফাটলগুলির গ্রাউটিং সম্পন্ন হয়। এছাড়াও বাঁধের শরীরে অভ্যন্তরীণ ছিদ্র তৈরি করা হয় হাইড্রোস্ট্যাটিক চাপ থেকে মুক্তি পেতে। ভারতীয় বৈজ্ঞানিক সংস্থারা এই অঞ্চলে একটি গভীর বোরহোল ড্রিল করার জন্য একটি উচ্চাভিলাষী প্রকল্প প্রণয়ন করে এবং ভূমিকম্প কার্যকলাপের গভীরভাবে অধ্যয়ন করে। এটি ভূমিকম্পের আরও ভাল বোঝাপড়া এবং সম্ভাব্য পূর্বাভাসে সাহায্য করবে। প্রস্তাবটি হচ্ছে ৭ কিলোমিটার পর্যন্ত খনন করে,জলাধার-এর শারীরিক, ভূতাত্ত্বিক এবং রাসায়নিক প্রক্রিয়া কিভাবে 'রিয়েল টাইম'এ সময়ে ভূমিকম্পের ঝুঁকি সৃষ্টি করে, সে ব্যাপারে জ্ঞান লাভ করা। এটি ভারতীয় বিজ্ঞানীদের নেতৃত্বে একটি আন্তর্জাতিক প্রকল্প হতে চলেছে । 
১৯৭৩ সালে বাঁধের নন-ওভারফ্লো অংশকে শক্তিশালী করা হয় ও ২০০৬ সালে স্পিলওয়ে বিভাগকে শক্তিশালী করা হয় । এখন বাঁধটি ভবিষ্যতে ১৯৬৭ সালের তুলনায় উচ্চতর তীব্রতা সহ যে কোন ভূমিকম্প এর থেকে নিরাপদ বলে আশা করা হচ্ছে।
মূড্‌ল্‌
মূড্‌ল্‌ পিএইচপিতে লেখা একটি ফ্রি এবং ওপেন সোর্স শিক্ষা ম্যানেজমেন্ট সিস্টেম এবং গনুহ সাধারণ পাবলিক লাইসেন্স-এর অধীনে বিতরিত। শিক্ষাবিজ্ঞানের নীতির ওপর ভিত্তি করে তৈরী Moodle মিশ্র শেখা, দূর সঞ্চালন পদ্ধতিতে শিক্ষা, ফ্লিপ্‌ড্‌ শ্রেণীকক্ষ এবং অন্যান্য ই-লার্নিং প্রকল্পের জন্য স্কুল, বিশ্ববিদ্যালয়, কর্মস্থলে এবং অন্যান্য ক্ষেত্রে ব্যবহার করা হয়।.
প্রকৌশল ও বস্ত্র কারিগরি সরকারি কলেজ, শ্রীরামপুর
প্রকৌশল ও বস্ত্র কারিগরি সরকারি কলেজ, শ্রীরামপুর (জিসিইটিটিএস) হল শ্রীরামপুর, পশ্চিমবঙ্গ, ভারত-এর একটা প্রকৌশল কলেজ।[3] কলকাতার পাশে হাওড়া রেল স্টেশন থেকে রেল যোগাযোগের মাধ্যমে শ্রীরামপুর রেল স্টেশনে নেমে যেতে হয় এই কলেজে।
ভারতে এই বস্ত্র শিল্প স্থাপিত হয়েছিল উনিশ শতকের মাঝামাঝি সময় নাগাদ। তখনকার অবিভক্ত বঙ্গদেশে শিল্পের জন্যে কারিগরি দক্ষতাসম্পন্ন কর্মীগোষ্ঠীর প্রয়োজনে এই ধরনের শিক্ষা প্রতিষ্ঠান গড়ার তাগিদ অনুভূত হয়। প্রকৌশল ও বস্ত্র কারিগরি সরকারি কলেজ, শ্রীরামপুর, প্রতিষ্ঠিত হয়েছিল একটা দু-বছরের পাঠক্রমে শংসাপত্র দানের শিক্ষা প্রতিষ্ঠানরূপে; যাত্রা শুরু হয় ১৯০৮ খ্রিস্টাব্দে একটা ভাড়া বাড়িতে সরকারি কেন্দ্রীয় বয়ন শিক্ষায়তন হিসেবে। ১৯৩৮ খ্রিস্টাব্দে একটা ত্রি-বার্ষিক বস্ত্র কারিগরি ডিপ্লোমা পাঠক্রম আরম্ভ হয়, যেটা ১৯৫৭ খ্রিস্টাব্দে কলকাতা বিশ্ববিদ্যালয় অনুমোদিত স্নাতক স্তরের পাঠক্রমে উন্নীত হয়।
পূর্ব ভারতে বস্ত্র কারিগরি শিক্ষার অগ্রসরে শিক্ষার্থীদের কাছে একটা আদি শিক্ষা প্রতিষ্ঠান হিসেবে গড়ে উঠেছিল এই প্রকৌশল ও বস্ত্র কারিগরি সরকারি কলেজ, শ্রীরামপুর। পশ্চিমবঙ্গের রাজধানী কলকাতার কাছাকাছি হুগলি জেলার শ্রীরামপুরের এই শিক্ষা প্রতিষ্ঠানে বর্তমানে বৈজ্ঞানিক ভিত্তিতে কম্পিউটার বিজ্ঞান এবং তথ্য প্রযুক্তির সব শাখাতেই শিক্ষার সম্ভাবনাকে বিষয়ভিত্তিকভাবে সংযুক্ত করা হয়েছে।
এই শিক্ষা প্রতিষ্ঠানের পুরর্নামকরণ হয়বস্ত্র কারিগরি কলেজ, শ্রীরামপুর, যেটা বদল করে তার বর্তমান পরিবর্তিত নাম হয়েছে ২০০৫ খ্রিস্টাব্দে। ২০০৯ খ্রিস্টাব্দ থেকে এপিএম-এ বিটেক এবং বস্ত্রের রসায়ন প্রণালীতে এমটেক শিক্ষাক্রম চালু হয়।
প্রাক-স্নাতক এবং স্নাতকোত্তর শিক্ষাক্রমগুলো হল:এটা কলেজের সবচেয়ে পুরোনো বিভাগ। প্রথম দিকে এটা কলকাতা বিশ্ববিদ্যালয়ের অনুমোদিত ছিল, এই কলেজ দেশের বস্ত্র শিল্পে কারিগরি দক্ষতাপূর্ণ মানব সম্পদের উন্নয়ন ধারায় বিরাট অবদান রেখেছিল। এই বিভাগ স্নাতকোত্তর শিক্ষাক্রম (এমটেক) প্রদান করে। এই বিভাগের শৈল্পিক যন্ত্রসহ সুতোকাটা, বয়ন, বস্ত্র প্রণালী ল্যাবরেটরি এবং পরীক্ষাগার আছে, যেখানে শিক্ষার্থীরা হাতে-কলমে সুতো কাটা এবং বস্ত্র বয়নের সব পাঠ শিখে নিতে পারে।
কম্পিউটার বিজ্ঞান ও প্রকৌশল বিভাগ এবং তথ্য প্রযুক্তি বিভাগ চালু হয়েছিল যথাক্রমে ২০০১ খ্রিস্টাব্দ এবং ২০০০ খ্রিস্টাব্দে। পশ্চিমবঙ্গ কারিগরি বিশ্ববিদ্যালয়, বিধাননগর, কলকাতায় চালু হওয়ার ফলে, শ্রীরামপুর বস্ত্র কারিগরি সরাকরি কলেজ এর পাঠক্রমে কম্পিউটার বিজ্ঞান ও প্রকৌশল এবং তথ্য প্রযুক্তি বিভাগ অন্তর্ভুক্ত করে এবং নাম বদল করে বর্তমান নামে করা হয়। সমস্ত বিষয়কে খুব সমগোত্রীয় করে সিএসই এবং তথ্য প্রযুক্তি বিভাগ সব ল্যাবরেটরি প্রয়োজন মতো ব্যবহার করে থাকে।
ল্যাবরেটরির মধ্যে আছে: ইলেক্ট্রনিক্স, মাইক্রোপ্রসেসর্স, যোগাযোগ প্রকৌশল, সফটওয়্যার ল্যাবরেটরি [চালনা পদ্ধতিসমূহ, তথ্যভিত্তিক পরিচালন পদ্ধতি (ডিবিএমএস), মাধ্যম, নিয়ন্ত্রণ এবং পদ্ধতি অনুসরণ], বেসিক প্রোগ্রামিং (জাভা, ওয়ার্ল্ড ওয়াইড ওয়েব, কৃত্রিম বুদ্ধিমত্তা)। পদার্থবিজ্ঞান ল্যাবরেটরি, রসায়ন ল্যাবরেটরি, এবং যান্ত্রিক কর্মশালা এবং বৈদ্যুতিক কর্মশালা, সব বিভাগের সঙ্গে সমন্বয় ঘটিয়ে কাজকর্ম করে।
মন্টি উলি
এডগার মন্টিলিয়ন উলি (ইংরেজি: Edgar Montilion Woolley; ১৭ই আগস্ট ১৮৮৮ - ৬ই মে ১৯৬৩) হলেন একজন মার্কিন অভিনেতা। দীর্ঘ কর্মজীবনে তিনি মঞ্চ, চলচ্চিত্র, বেতার ও টেলিভিশনে কাজ করেছেন। ৫০ বছর বয়সে তিনি "দ্য ম্যান হু কেম টু ডিনার" মঞ্চনাটকে অভিনয় করে তারকা খ্যাতি অর্জন করেন। তিনি "দ্য পাইড পাইপার" (১৯৪২) ও "সিন্স ইউ ওয়েন্ট অ্যাওয়ে" (১৯৪৪) চলচ্চিত্রে অভিনয়ের জন্য দুবার একাডেমি পুরস্কারের মনোনয়ন লাভ করেন। ভিন্নধর্মী সাদা দাড়ি ছিল তার ট্রেডমার্ক এবং এজন্য তাকে "দ্য বেয়ার্ড" নামেও ডাকা হতো।
উলি ১৮৮৮ সালের ১৭ই আগস্ট নিউ ইয়র্ক সিটির ম্যানহাটনে জন্মগ্রহণ করেন। তার পিতা উইলিয়াম এডগার উলি (১৮৪৫-১৯২৭) এবং মাতা জেসি (প্রদত্ত নাম: আর্মস, ১৮৫৭-১৯২৭)। উলি ইয়েল বিশ্ববিদ্যালয় থেকে স্নাতক ডিগ্রি অর্জন করেন। ইয়েলে পড়াকালীন কোল পোর্টার তার ঘনিষ্ঠ বন্ধু ও সহপাঠী ছিলেন। পরবর্তীতে তিনি ইয়েল ও হার্ভার্ড বিশ্ববিদ্যালয় থেকে স্নাতকোত্তর ডিগ্রি অর্জন করেন। তিনি ইয়েল বিশ্ববিদ্যালয়ে ইংরেজির সহকারী অধ্যাপক ও নাট্যকলার কোচ হিসেবে যোগদান করেন। থর্ন্টন ওয়াইল্ডার ও স্টিভেন ভিনসেন্ট বেনেট তার শিক্ষার্থী ছিলেন। প্রথম বিশ্বযুদ্ধে তিনি মার্কিন যুক্তরাষ্ট্রের সেনাবাহিনীতে ফার্স্ট লেফটেন্যান্ট হিসেবে প্যারিসে কর্মরত ছিলেন।
উলি ১৯২৯ সাল থেকে ব্রডওয়ে মঞ্চে নির্দেশনা শুরু করেন এবং ১৯৩৬ সালে শিক্ষকতা ছেড়ে দেওয়ার পর থেকে অভিনয় শুরু করেন। ১৯৩৯ সালে তিনি কফম্যান ও হার্টের হাস্যরসাত্মক "দ্য ম্যান হু কেম টু ডিনার" মঞ্চনাটকে অভিনয় করেন, যা ৭৮৩ বার মঞ্চস্থ হয়।
১৯৪০-এর দশকে উলি টুয়েন্টিয়েথ সেঞ্চুরি ফক্সের সাথে চুক্তিবদ্ধ হন এবং ১৯৫০-এর দশকের মাঝামাঝি সময় পর্যন্ত অসংখ্য চলচ্চিত্রে কাজ করেন। তার সবচেয়ে বিখ্যাত চলচ্চিত্র ভূমিকা ছিল তার ব্রডওয়ে মঞ্চে করা চরিত্রের চলচ্চিত্রায়ন "দ্য ম্যান হু কেম টু ডিনার"-এ আলেকজান্ডার উলকট। "দ্য নিউ ইয়র্ক টাইমস" চলচ্চিত্রটির ইতিবাচক পর্যালোচনা লিখে। ১৯৪৬ সালে তিনি ওয়ার্নার ব্রসের কাল্পনিক জীবনীমূলক নাইট অ্যান্ড ডে ছবিতে তার নিজের চরিত্রে এবং ১৯৪৭ সালে দ্য বিশপ্‌স ওয়াইফ চলচ্চিত্রে অধ্যাপক উদারিজ চরিত্রে অভিনয় করেন।
উলি ১৯৪৩ সালের "দ্য পাইড পাইপার" চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং ন্যাশনাল বোর্ড অব রিভিউ পুরস্কার লাভ করেন। ১৯৪৫ সালের "সিন্স ইউ ওয়েন্ট অ্যাওয়ে" চলচ্চিত্রে অভিনয় করে দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তার সর্বশেষ চলচ্চিত্র "কিসমেট" (১৯৫৫)-এর কাজ সমাপ্ত হওয়ার পর তিনি এক বছর বেতারে কাজ করেন। এরপর তার স্বাস্থ্যের অবনতি হলে তিনি অবসরে যেতে বাধ্য হন।
১৯৪৩ সালে গ্রম্যান্‌স চাইনিজ থিয়েটারে তার হাত ও দাঁড়ির ছাপ বসানো হয়েছে। চলচ্চিত্রে তার কাজের অবদানের স্বীকৃতি হিসেবে ১৯৬০ সালে হলিউড ওয়াক অব ফেমে উলির নামাঙ্কিত তারকা খচিত হয়। তারকাটি ৬৫৪২ হলিউড বলেভার্ডে অবস্থিত এবং তারকাটি চলচ্চিত্রের জন্য হলেও প্রতীকটি টেলিভিশনের।
১৯৬৩ সালের ৬ই এপ্রিল হৃদরোগ জনিত কারণে উলিকে সারাটোগো স্প্রিংস হাসপাতালে নিয়ে যাওয়া হয়। দুদিন পর তাকে আলবেনি হাসপাতালে স্থানান্তর করা হয়। তিনি যকৃত ও হৃদযন্ত্রের প্রদাহে ১৯৬৩ সালের ৬ই মে নিউ ইয়র্কের আলবেনিতে মারা যান। মৃত্যুকালে তার বয়স হয়েছিল ৭৪ বছর। তাকে নিউ ইয়র্কের সারাটোগা কাউন্টির গ্রিনরিজ সিমেট্রিতে সমাহিত করা হয়।
চৌধুরী বাড়ি
চৌধুরী বাড়ি বাংলাদেশের চাঁদপুর জেলার চাঁদপুর সদর উপজেলায় অবস্থিত একটি জমিদার বাড়ি।
এই বাড়িটি জমিদার বাড়ি হলেও এটি সকলের কাছে চৌধুরী বাড়ি হিসেবেই বেশ পরিচিত। এই জমিদার বাড়িটি ব্রিটিশ শাসনামলে প্রতিষ্ঠিত হয়েছে তবে এর সঠিক সময় জানা যায়নি। জমিদার বাড়ির প্রতিষ্ঠাতা হচ্ছেন জমিদার তনু রাজা চৌধুরী। যিনি ব্রিটিশ শাসনামলের সময় ব্রিটিশদের এই দেশ থেকে তাড়াতে সিপাহী বিদ্রোহ আন্দলোন করেন এবং এর প্রথম সারীর নেতা ছিলেন। যার কারণে ব্রিটিশদের ধরপাকড়ের কারণে বর্তমান চাঁদপুর জেলার অন্তর্গত চাঁদপুর সদর উপজেলার চান্দ্রা ইউনিয়নে আত্মগোপন করেন। তারপর এখানে স্থায়ীভাবে বসবাস শুরু করেন এবং পরবর্তীতে এখানের জমিদারীত্ব লাভ করেন। তিনি মারা যাবার পর এই জমিদার বাড়ির জমিদারীত্ব বংশ পরামপনায় চলতে থাকে। এই জমিদার বাড়ির জমিদাররা কালে কালে বহু সুনাম অর্জন করেন যা এখনো সাধারণ মানুষের কাছে বিদ্যমান। উল্লেখ্য যে এই জমিদার বংশধররা ছিলেন ইসলাম ধর্মালম্বী। এখনো এই জমিদার বাড়ির বংশধররা আছেন। যারা সরকারের বিভিন্ন উচ্চ পর্যায়ের কর্মকর্তা হিসেবে কাজ করতেছেন। জমিদারি প্রথা বিলুপ্ত হলে এই জমিদার বাড়ির জমিদারীত্ব ইতি ঘটে।
ইতিহাস থেকে এই জমিদার বাড়ির বংশধরদের মধ্যে কয়েকজনের নাম জানা যায়। জমিদার বাড়ির প্রতিষ্ঠাতা জমিদার তনু রাজা চৌধুরীর ছিলেন এক সন্তানের জনক। যার নাম ছিল আলী আজগর চৌধুরী। যিনি ছিলেন আবার সাত সন্তানের জনক। তাঁরা হলেন মতি রাজা চৌধুরী, উমেদ রাজা চৌধুরী, কামিজ রাজা চৌধুরী, হামিদ রাজা চৌধুরী, মোহাম্মদ রাজা চৌধুরী, প্রেম রাজা চৌধুরী ও গোলাম রাজা চৌধুরী। এছাড়াও আরো কয়েকজনের নাম পাওয়া যায়। যারা সরকারি বিভিন্ন উচ্চপদস্থের কর্মকর্তা ছিলেন। তাঁরা হলেন মমতাজ উদ্দিন চৌধুরী, আব্দুল বাসেত চৌধুরী, আমীন মিঞা চৌধুরী, গিয়াস উদ্দিন চৌধুরী, আব্দুর রশিদ চৌধুরী, আব্দুর রাজ্জাক চৌধুরী ও রুবিনা ইসলাম চৌধুরী।
জমিদার বাড়িটি দ্বিতল বিশিষ্ট।
বর্তমানে জমিদার বাড়িটি কেউ বসবাস না করায় পরিত্যক্ত অবস্থায় পড়ে রয়েছে।
মুহাম্মাদ এর নেতৃত্বে যুদ্ধ তালিকা
মুহাম্মাদের নেতৃত্বে যুদ্ধ তালিকায় ইসলামের শেষ নবী মুহাম্মাদের জীবনকালীন সময়েমুসলমান সম্প্রদায় কর্তৃক সংঘটিত সকল যুদ্ধ ও অভিযান তালিকাবদ্ধ রয়েছে।
কিছু সূত্রে "ঘাজওয়া"  ("ghazwa)" এবং শব্দটির বহুবাচক "মাঘাজি " ("maghazi)" শব্দ দ্বারা মুহাম্মাদ অভিজানে অংশ নিয়েছেন। আবার ইসলামের প্রাথমিক যুগের যেসব অভিযানে মুহাম্মাদ ব্যক্তিগতভাবে উপস্থিত থেকে অংশ নেননি সেসবকে সারিইয়্যা ("sariyya) "বহুবাচনে" সারায়া " ( "saraya") বলে উল্লেখ করা হয়েছে। অন্য সূত্রে ঘাজওয়া ও মাঘাজি সাধারণত উভয় ধরনের অভিযানের ক্ষেত্রে ব্যবহৃত বলে দাবী করা হয়েছে।      মুহাম্মাদ অংশ নিয়েছে এরকম অভিযান (২৮)
      মুহাম্মাদ অংশ নেয়নি এরকম অভিযান(৭৩)
সাহাপুর রাজবাড়ি
সাহাপুর রাজবাড়ি বাংলাদেশের চট্টগ্রাম বিভাগের চাঁদপুর জেলার অন্তর্গত শাহরাস্তি উপজেলায় অবস্থিত একটি রাজবাড়ি বা জমিদার বাড়ি।
আনুমানিক পনের শতকের সময় এই রাজবাড়ি বা জমিদার বাড়িটি প্রতিষ্ঠিত হয়। এর প্রতিষ্ঠাতা ছিলেন রাজা শিবানন্দ খাঁ। ইতিহাস থেকে জানা যায় এই সাহাপুর রাজবাড়িটি ছিল প্রাচীন মেহের পরগনার রাজধানী। এই রাজবাড়িটি অনেকের কাছে সাহাপুর চৌধুরী বাড়ি নামেও পরিচিত।
এখানে রয়েছে রাজপ্রাসাদ, রাজবাড়ির প্রাচীর, পাহারা চৌকি, ঠাকুর মন্দির, দূর্গা মন্দির, নাট্যশালা ইত্যাদি।
রজার হার্টিগ্যান
মাইকেল যোসেফ রজার হার্টিগ্যান (; জন্ম: ১২ ডিসেম্বর, ১৮৭৯ - মৃত্যু: ৭ জুন, ১৯৫৮) নিউ সাউথ ওয়েলসের চ্যাটসউডে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও প্রশাসক ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও কুইন্সল্যান্ডের প্রতিনিধিত্ব করেছেন রজার হার্টিগ্যান। দলে তিনি মূলতঃ ডানহাতি ব্যাটসম্যান হিসেবে খেলতেন।
১০ জানুয়ারি, ১৯০৮ তারিখে টেস্ট অভিষেক পর্ব সম্পন্ন হয় রজার হার্টিগ্যানের। অস্ট্রেলিয়ার ৯২তম খেলোয়াড় হিসেবে ১৯০৭-০৮ মৌসুমের অ্যাশেজ সিরিজে ইংল্যান্ডের বিপক্ষে তৃতীয় টেস্টে অভিষেক হয় তাঁর।
দ্বিতীয় ইনিংসে আট নম্বরে ব্যাটিংয়ে নেমে ১১৬ রান করেন তিনি। অ্যাডিলেড ওভালের প্রচণ্ড গরম উপেক্ষা করে ক্লেম হিলের সাথে অষ্টম উইকেটে ২৪৩ রানের জুটি গড়েন। হিল করেছিলেন ১৬০ রান। অদ্যাবধি এ জুটির সংগ্রহটি অস্ট্রেলীয় টেস্ট রেকর্ডরূপে বিবেচিত হয়ে আসছে।
ব্যবসায়িক দায়বদ্ধতার কারণে চতুর্থ টেস্টে অংশগ্রহণ থেকে নিজেকে বিরত রাখেন। ছয় সপ্তাহ পর সিডনিতে সিরিজের পঞ্চম টেস্টে অংশ নেন। তবে, এবার তিনি ১ ও ৫ রান তুলেন। এরপর ১৯০৯ সালে ইংল্যান্ডে অনুষ্ঠিত অ্যাশেজ সিরিজে খেলার জন্য দল নির্বাচকমণ্ডলী কর্তৃক তাঁকেও দলের অন্যতম সদস্যরূপে মনোনয়ন দেয়। কিন্তু ঐ সফরের প্রস্তুতিমূলক খেলায় দূর্বল ক্রীড়াশৈলী উপস্থাপন করেন। ফলশ্রুতিতে তাঁকে আর টেস্ট দলে রাখা হয়নি।
১৯২১ সালে প্রথম-শ্রেণীর ক্রিকেট থেকে অবসর গ্রহণ করেন রজার হার্টিগ্যান। এরপর থেকে অস্ট্রেলিয়া ক্রিকেট বোর্ডের সদস্যরূপে ৩৫ বছর দায়িত্ব পালন করেন। এছাড়াও, ব্রিসবেন ক্রিকেট গ্রাউন্ড ট্রাস্টের সভাপতিত্ব করেছেন তিনি। ১৯২৮ সালে জন হাচিওনের সাথে ব্রিসবেনের প্রথম টেস্ট খেলা আয়োজনে অন্যতম ভূমিকা রাখেন। খেলায় অস্ট্রেলিয়া দল শোচনীয়ভাবে ৬৭৫ রানের ব্যবধানে পরাজিত হলেও স্বাগতিক দলে ডন ব্র্যাডম্যানের অভিষেক ঘটেছিল।
ক্রিকেট খেলার পাশাপাশি অন্যান্য ক্রীড়ায়ও সিদ্ধহস্তের অধিকারী ছিলেন তিনি। বেসবলে নিউ সাউথ ওয়েলস ও কুইন্সল্যান্ডের পক্ষেে খেলেছেন। ব্রিসবেন একজিবিশন গ্রাউন্ডে কুইন্সল্যান্ডের প্রথম আন্তঃরাজ্যীয় বেসবল সিরিজে নিউ সাউথ ওয়েলসের বিপক্ষে খেলেছেন রজার হার্টিগ্যান। এছাড়াও, ল্যাক্রোজ খেলায় কুইন্সল্যান্ডের প্রতিনিধিত্ব করেছেন।
৭ জুন, ১৯৫৮ তারিখে ৭৯ বছর বয়সে কুইন্সল্যান্ডের ব্রিসবেনে রজার হার্টিগ্যানের দেহাবসান ঘটে। এরপর টুয়ং সমাধিক্ষেত্রে সমাধিস্থ করা হয়।
মোহিত কামাল
মোহিত কামাল (জন্ম ২ জানুয়ারি ১৯৬০) বাংলাদেশের একজন কথাসাহিত্যিক ও মনোশিক্ষাবিদ। শিশু সাহিত্য বিষয়ে অবদানের স্বীকৃতি স্বরূপ তিনি ১৪১৮ বঙ্গাব্দে শিশু একাডেমি প্রদত্ত অগ্রণী ব্যাংক শিশু একাডেমী শিশুসাহিত্য পুরস্কার এবং কথাসাহিত্যে অবদানের জন্য ২০১৮ সালে বাংলা একাডেমি সাহিত্য পুরস্কার লাভ করেন।
মোহিত কামালের জন্ম ১৯৬০ সালের ২ জানুয়ারি চট্টগ্রাম জেলার সন্দ্বীপে। তাঁর বাবার নাম আসাদুল হক এবং মায়ের নাম মাসুদা খাতুন । শৈশব-কৈশোর কেটেছে চট্টগ্রামের আগ্রাবাদ ও খুলনার খালিশপুরে। চার ভাই এক বোনের মধ্যে তিনি চতুর্থ। তিনি চট্টগ্রাম কলেজিয়েট স্কুল থেকে এসএসসি এবং চট্টগ্রাম কলেজ থেকে এইচএসসি পাশ করেন। পরবর্তীতে সিলেট এম.এ.জি. ওসমানী মেডিকেল কলেজ থেকে এমবিবিএস ডিগ্রি অর্জন করেন তিনি।
পেশায় মনোচিকিৎসক, মনোশিক্ষাবিদ, সাইকিয়াট্রিস্ট ও সাইকোথেরাপিস্ট মোহিত কামাল "শব্দঘর" নামের নিয়মিত প্রকাশিত একটি সাহিত্য-সংস্কৃতির মাসিক পত্রিকার সম্পাদক। বর্তমানে তিনি জাতীয় মানসিক স্বাস্থ্য ইনস্টিটিউট (এনআইএমএইচ), ঢাকায় হেড অব সাইকোথেরাপি হিসেবে কর্মরত আছেন। এছাড়া তিনি বঙ্গবন্ধু শেখ মুজিব মেডিকেল বিশ্ববিদ্যালয় নিয়ন্ত্রনাধীন কোর্স এমডি রেসিডেনসি- সাইকিয়াট্রি, এনআইএমএইচ-এর একাডেমিক পরিচালক। তাঁর লেখালেখির মুখ্য বিষয় কথাসাহিত্য, উপন্যাস ও গল্প। শিশুসাতিহ্য রচনার পাশাপাশি মনস্তত্ত্ব বিষয়ে গবেষণাধর্মী রচনা। তিনি বাংলা একাডেমির জীবনসদস্য, এবং ‘প্রবাল কচি-কাঁচার মেলা’র সাবেক পরিচালক। ওয়ার্ল্ড সাইকিয়াট্টিক অ্যাসোসিয়েশন আয়োজিত জাপানে ১২তম ওয়ার্ল্ড কংগ্রেস অব সাইকিয়াট্রির ফেলোশিপ প্রোগ্রামে বিশ্বের প্রথম সেরা ফেলো নির্বাচিত হন মোহিত কামাল। তাঁর মনস্তত্ত্ব বিষয়ক গ্রন্থ "মানব মনের উদ্বেগ ও বিষন্নতা" (বিদ্যাপ্রকাশ, ২০০৫) ২০১২ সালে কলকাতার রবীন্দ্রভারতী বিশ্ববিদ্যালয়ের ‘সাইকোলজি, কাউন্সেলিং অ্যান্ড গাইডিং’ বিষয়ক পাঠ্যসূচির অন্তর্ভুক্ত করা হয়।
চট্টগ্রামের আগ্রাবাদ নবাঙ্কুর কচি-কাঁচার মেলার সাহিত্য-সংস্কৃতির কর্মকাণ্ড ও ছড়া-কবিতা চর্চার মাধ্যমে সাহিত্য-বুনিয়াদ, সাহিত্যসত্তার সাথে যুক্ত হন মোহিত কামাল। তাঁর প্রথম গল্প ‘চারপাশ যখন ভাঙতে থাকে’ প্রকাশিত হয় ১৯৮৬ সালে। আর প্রথম গল্পগ্রন্থ "কাছের তুমি দূরের তুমি" প্রকাশিত হয় ১৯৯৫ সালে সময় প্রকাশন থেকে । তাঁর সম্পাদনায় সাহিত্য-সংস্কৃতির মাসিক পত্রিকা "শব্দঘর" নিয়মিত প্রকাশিত হচ্ছে। তাঁর প্রকাশিত বইয়ের সংখ্যা ৪৮ টি। এর মধ্যে ১৭টি উপন্যাস, ১০টি গল্পগ্রন্থ, ১০টি শিশুসাহিত্য, ১টি সম্পাদনাগ্রন্থ এবং ১০টি মনস্তত্ত্ব ও গবেষণা বিষয়ক গ্রন্থ।মোহিত কামালের স্ত্রীর নাম মাহফুজা আখতার (মিলি)। এ দম্পতির দুই সন্তান মাহবুব ময়ূখ রিশাদ ও জিদনি ময়ূখ (স্বচ্ছ)।
বাংলাদেশের সংরক্ষিত জাতীয় উদ্যানের তালিকা
বাংলাদেশ বন অধিদপ্তরের তালিকা অনুসারে বাংলাদেশে সংরক্ষিত জাতীয় উদ্যান রয়েছে মোট ১৭টি। নিম্নে বাংলাদেশের সংরক্ষিত জাতীয় উদ্যানসমূহের তালিকা বর্ণিত হল:
অমিত পানঘাল
পানঘালের জন্ম ১৬ অক্টোবর, ১৯৯৫ সালে হরিয়ানা রাজ্যের ময়না গ্রামে। তাঁর পিতা বিজেন্দর সিং, একজন কৃষক ছিলেন এবং তাঁর বড় ভাই অজয়, যিনি ভারতীয় সেনাবাহিনীতে কাজ করতেন, তাঁকে ২০০৯ সালে বক্সিং গ্রহণ করতে অনুপ্রাণিত করেছিলেন। ২০০৯ সালে তিনি স্কুলে পড়তে পড়তে বক্সিং শুরু করেন। একই বছরে তিনি ওরঙ্গাবাদে অনুষ্ঠিত ২৫ তম জুনিয়র জাতীয় বক্সিং চ্যাম্পিয়নশিপে স্বর্ণপদক জিতেছেন। ২০১৩ সালে চেন্নাইতে এবং ২০১১ সালে পুনেতে অনুষ্ঠিত সাব-জুনিয়র ন্যাশনাল চ্যাম্পিয়নশিপে তিনি রৌপ্য পদক জিতেছিলেন। ২০১২ সালে, পাটিয়ালাতে আয়োজিত ৪৫ তম জুনিয়র বক্সিং চ্যাম্পিয়নশিপে তিনি রাজ্যের প্রতিনিধিত্ব করেন। তিনি বিশাখাপত্তনমে, প্রথম ডঃ বি.আর.আম্বেদকর ভারতীয় পুরুষ বক্সিং চ্যাম্পিয়নশিপে স্বর্ণপদক জিতেছিলেন। বিভিন্ন আন্তঃ বিশ্ববিদ্যালয় প্রতিযোগিতায় তিনি স্বর্ণপদক জিতেছেন এবং বিভিন্ন রাষ্ট্রীয় স্তরে চ্যাম্পিয়নশিপগুলিতে সেরা মুষ্টিযোদ্ধা হিসেবে মনোনীত করা হয়েছিল তাঁকে। মার্চ ২০১৮ সালে থেকে পানঘাল, ভারতীয় সেনাবাহিনীতে একজন জুনিয়র কমিশনড অফিসার (জেসিও) হিসাবে কাজ করছেন।
২০১৭ সালে, পানঘাল, জাতীয় চ্যাম্পিয়নশিপে তার প্রথম আসরে স্বর্ণপদক জিতেছিলেন।
২০১৭ সালের মে মাসে তাশখন্দে অনুষ্ঠিত এশিয়ান অপেশাদার বক্সিং চ্যাম্পিয়নশীপের লাইট ফাইটওয়েট ক্যাটাগরিতে, পানঘাল ব্রোঞ্জ পদক জিতেছিলেন এবং তিনি ২০১৭-র এবিবিএ ওয়ার্ল্ড বক্সিং চ্যাম্পিয়নশিপের জন্য যোগ্যতা অর্জন করেন।
২০১৭, এবিবিএর ওয়ার্ল্ড বক্সিং চ্যাম্পিয়নশিপযেখানে, পানঘাল, উজবেকিস্তানের অলিম্পিক স্বর্ণপদক পদক হাসানবান দুসাতটভের কাছে কোয়ার্টার ফাইনালে পরাজিত হন।
২০১৮ সালের ফেব্রুয়ারিতে, সোফিয়ার স্ট্রান্ডজহা কাপে, পানঘাল, (৪৯ কেজি) লাইট ফাইটওয়েট ক্যাটাগরিতে মরোক্কোর সাঈদ মোরাদজিকে পরাজিত করেন, মোরাদজি লম্বা এবং ভারতীয়দের গতির সাথে মিলেছিল কিন্তু শেষপর্যন্ত পানঘালের সঠিকতায় ব্যবধান কমিয়ে দেয় এবং তিনি জয়লাভ করেন আর স্বর্ণপদক জিতে নেন। এবং তিনি তখন ২০১৮ কমনওয়েলথ গেমসে, ভারতের হয়ে অংশ নেবার সুযোগ পান।
২০১৮, কমনওয়েলথ গেমস, গোল্ড কোস্টে, পানঘাল, (৪৯ কেজি) লাইট ফাইটওয়েট ক্যাটাগরিতে, ফাইনালে ইংল্যান্ডের গালাল ইয়াফাইয়ের কাছে পরাজিত হন এবং রৌপ্য পদক জেতেন। ২১ তম কমনওয়েলথ গেমসে রৌপ্য পরিতৃপ্ত না হওয়া, তাঁর কথায়, "এশিয়ান গেমসে দৃষ্টিভঙ্গি রেখেছি, এটা আমার বড় পরীক্ষা হবে এবং আমার গতির উন্নতির দিকে নজর রাখছি।"
আ'লা হযরত এক্সপ্রেস
আ'লা হযরত এক্সপ্রেস প্রবর্তিত হয়েছিল 
আ'লা হযরত আহমদ রেজা খানের স্মরণে যিনি সারা বিশ্বে বিখ্যাত। তিনি ১৯ শতকের সংস্কারক হিসেবে পরিচিত।
আ'লা হযরত এক্সপ্রেস ১৪৩১১/১৪৩১২ ভায়া আহমেদাবাদ এবং ১৪৩২১/১৪৩২২ ভায়া বিলদি এক্সপ্রেস ট্রেন ভারতীয় রেলওয়ের স্বতাধীন যা ভারতের বেরেলী এবং ভূজের মধ্যে চলাচল করে। এটি একটি দৈনিক সেবা। এটি ট্রেন নাম্বার ১৪৩১১-১৪৩২১ হিসেবে বেরেলী হতে ভূজ এবং ট্রেন নাম্বার ১৪৩১২-১৪৩২২ হিসেবে বিপরীত অভিমুখে পরিচালিত হয়।
আলা হযরত এক্সপ্রেসে আছে উভয় ১৫ সংরক্ষিত (১১ স্লিপার,৩ ৩ এসি এবং ১ ২এসি কোচ) এবং ৫ অসংরক্ষিত কোচ এবং IZN(আইজেডএন) লোকো শেডের WDM 3D দ্বারা চালিত হয়। ভারতের অধিকাংশ ট্রেনের মতোই, চাহিদার উপর নির্ভর করে ভারতীয় রেলওয়ের বিবেচনার ভিত্তিতে কোচ কম্পোজিটি সংশোধন করা যেতে পারে।
বর্তমানে কোচ গঠন হল EN-GN-GN-S1-S2-S3-S4-S5-S6-S7-S8-S9-S10-S11-B1-B2-B3-A1-GN-GN-GN
আলা হযরত এক্সপ্রেস ১৪৩১২/১৪৩১১ ৩২ ঘন্টায় ১৫৪৩ কিলোমিটার দূরত্ব এবং ১৪৩১২/১৪৩১১ ২৮ ঘণ্টা ১০ মিনিটের মধ্যে ১৪১০ কিলোমিটার দূরত্ব অতিক্রম করে।
আ'লা হযরত এক্সপ্রেস ১৪৩১১ ইহার আদি বিন্দু বেরেলী (BE) থেকে সকাল ৬:০৫ ছেড়ে যায় এবং ইহার গন্তব্য ভূজে (BHUJ) পৌছাঁয় পরের দিন দুপুর ২:০০ টায়। 
আ'লা হযরত এক্সপ্রেস ১৪৩১২ ভূজ (BHUJ) ছেড়ে যায় দুপুর ১২:২৫ মিনিটে এবং বেরেলীতে (BE) পৌছাঁয় পরের দিন রাত ৮:৩০। তার যাত্রা চলাকালীন সময়ে এটি তার গন্তব্যে পৌঁছানোর পূর্বেই ৪২ টি স্টেশনের মাধ্যমে ভ্রমণ করে।
প্রকৌশল ও চামড়া প্রযুক্তির সরকারি মহাবিদ্যালয়
প্রকৌশল ও চামড়া প্রযুক্তির সরকারি মহাবিদ্যালয়, কখনোবা সংক্ষিপ্ত নামেও বলা হয়ে থাকে জিসিইএলটি, এটা হল এমএকেএইউটি (মওলানা আবুল কালাম আজাদ প্রযুক্তি বিশ্ববিদ্যালয়) অনুমোদিত একটা শিক্ষা প্রতিষ্ঠান যেখানে নিম্নলিখিত শিক্ষাক্রম চালু আছে: প্রাক-স্নাতক স্তরে কম্পিউটার বিজ্ঞান এবং চামড়া কারিগরি, তথ্য প্রযুক্তি এবং চামড়া কারিগরি, জুতো এবং চামড়াজাত জিনিসপত্র তৈরিতে ডিপ্লোমা এবং চামড়া কারিগরিতে এমটেক। এই মহাবিদ্যালয় মওলানা আবুল কালাম আজাদ প্রযুক্তি বিশ্ববিদ্যালয় (আগে যাকে বলা হোত পশ্চিমবঙ্গ কারিগরি বিশ্বিদ্যালয়) [1] অন্তর্ভুক্ত এবং সর্ব ভারতীয় কারিগরি শিক্ষা পর্ষদ (এআইসিটিই)[2] দ্বারা অনুমোদিত
প্রকৌশল ও চামড়া প্রযুক্তির সরকারি মহাবিদ্যালয় প্রতিষ্ঠিত হয়েছিল ১৯১৯ খ্রিস্টাব্দে; এই শিক্ষা প্রতিষ্ঠানের ভিত্তি স্থাপনে সেই সময় সুপারিশ করেছিল চার বছর আগে, ১৯১৫ খ্রিস্টাব্দে প্রতিষ্ঠিত হওয়া মিউনিশন্স বোর্ড। প্রথম বিশ্বযুদ্ধের পর ভারতে দেশীয় চামড়াজাত উপাদানসমূহের সদ্ব্যবহার করে চামড়া শিল্পের উন্নতির জন্যে মিউনিশন্স বোর্ড এই সুপারিশ করে। ফলে দেশীয় পশুর ছাল, চামড়া, চামড়া পাকা করার জিনিস কাজে লাগিয়ে চামড়া শিল্পের উন্নতির পথ সুগম হয়।
আগে এই প্রতিষ্ঠানকে বলা হোত ক্যালকাটা রিসার্চ ট্যানারি এবং ১৯২৬ খ্রিস্টাব্দে নাম বদল করে বেঙ্গল ট্যানিং ইন্সটিটিউট নতুন নাম দেওয়া হয়। শিক্ষা প্রতিষ্ঠানটিকে কালক্রমে কলকাতা বিশ্ববিদ্যালয় অনুমোদন দেয় এবং এখানে চামড়া পাকা করার শংসাপত্র দেওয়ার শিক্ষাক্রম চালু হয়। ১৯৫৫ খ্রিস্টাব্দে চামড়া প্রযুক্তিতে স্নাতক শিক্ষাক্রম বিএসিস (টেক) শুরু হয়। ১৯৫৮ খ্রিস্টাব্দে আবার এই শিক্ষা প্রতিষ্ঠানের নাম বদল করে নতুন নাম রাখা হয় কলেজ অফ লেদার টেকনোলজি।
১৯৯৯-২০০০ খ্রিস্টাব্দে, চামড়া প্রযুক্তিতে বিটেক শিক্ষাক্রম উপহার দেওয়ার পাশাপাশি, এই শিক্ষা প্রতিষ্ঠান উপহার দিতে শুরু করে তথ্য প্রযুক্তিতে বিটেক শিক্ষাক্রম এবং ২০০০-২০০১ খ্রিস্টাব্দে নতুন শিক্ষাক্রম চালু করে কম্পিউটার বিজ্ঞান ও প্রযুক্তিতে বিটেক। ইঞ্জিনার্ডস প্রথম বার সংগঠিত হয়েছিল ২০১০ খ্রিস্টাব্দে, এবং সেই শুরুর পর্ব থেকেই এই কার্যক্রম সারা পশ্চিমবঙ্গের উভয় ধরনের, প্রকৌশল ও সাম্মানিক মহাবিদ্যালয়গুলো থেকে, ভীষণভাবে সাড়া পাওয়া গিয়েছিল। প্রত্যেক বছর পুনর্মিলন সংগঠিত করার জন্যে একটা নতুন কমিটি গঠিত হয়। কমিটিতে প্রত্যেক পাঠক্রম থেকে সদস্যদের নেওয়া হয় এবং বর্তমান ছাত্রছাত্রীদের পাশাপাশি প্রাক্তন ছাত্রছাত্রীদেরও এই কমিটিতে সামিল করা হয়। কার্যক্রমের সংগঠনের সমস্ত দায়িত্ব থাকে কমিটির সদস্যদের ওপর। কার্যক্রমে পুনর্মিলনের অঙ্গ হল: উদ্বোধন, মহাবিদ্যালয়ের প্রদর্শন, প্রাক্তনীদের প্রতি উৎসর্গ, রবীন্দ্র সংগীত, বৃন্দগান প্রদর্শন এবং অবশেষে থাকে ডিজে।
রীনা রায়
রিনা রায় (জন্ম ৭ জানুয়ারি, ১৯৫৭) একজন হিন্দি বলিউড অভিনেত্রী যিনি ১৯৭২ থেকে ১৯৮৫ সাল পর্যন্ত অনেক চলচ্চিত্রে অভিনয়ের ভূমিকা পালন করেছিলেন এবং সেই যুগের একজন অভিনেত্রী ছিলেন। তিনি তার সময় সর্বোচ্চ পরিশোধিত অভিনেত্রী ছিল। ১৯৯৮ সালে তাকে ফিল্মফেয়ার লাইফ টাইম অ্যাচিভমেন্ট পুরস্কার প্রদান করা হয়েছিল। তার ভূমিকাগুলি পরবর্তীতে নতুন অনস্লাইন ব্যক্তিকে অবদান রাখে, যেখানে তিনি তার মহিলা-ভিত্তিক ভূমিকার জন্য পরিচিত ছিলেন।
রীনা রায় জন্মগ্রহণ করেন সাইরা আলী, একজন মুসলিম পিতা তৃতীয় কন্যা, সাদিক আলী, একজন ছোট্ট সময় অভিনেতা এবং একজন পাঞ্জাবী হিন্দু মা, শরদ রায়, যিনি চলচ্চিত্র বাওয়ার ননে চলচ্চিত্রে অভিনয় করেন এবং পরবর্তীতে গেন্ঘার কৌন চলচ্চিত্রে অভিনয় করেন। তার তিনটি ভাইবোন আছে যারা পিতামাতার তালাকপ্রাপ্তির পর তাদের পিতামহের প্রতি নিন্দা করে। তার মা তালাকের পর চার সন্তানের নাম রেখেছিলেন তিনি রূপা রায় নামে নামকরণ করা হয়, যা তার প্রথম চলচ্চিত্রের প্রযোজক জেরুরাত। তিনি তার যুবতী তের মধ্যে ছায়াছবি অভিনয় শুরু। তিনি রিপোর্টের বিরোধিতা করেন যে তার মায়ের এবং ভাইবোনদের আর্থিকভাবে আর্থিক সহায়তা দেওয়ার জন্য চলচ্চিত্রগুলিতে প্রবেশ করার তার সিদ্ধান্ত।
মৎস চাষ
মাছ চাষ বা মৎস্যচাষ হল সাধারণত খাবারের জন্য পুকুরে বা জলাভূমিতে বাণিজ্যিকভাবে মাছ চাষ করা। এটি জলজ চাষের প্রধান রূপ এবং এই চাষ সামুদ্রিক প্রাণীর সাথে হতে পারে। একটি সুবিধা যা বিনোদনমূলক মাছ ধরার জন্য বা একটি প্রজাতির প্রাকৃতিক সংখ্যার পরিপূর্ণ করার জন্য ছোট মাছেদের ছাড়ার ব্যবস্থাকে সাধারণত মাছের হ্যাচারি হিসাবে উল্লেখ করা হয়। বিশ্বব্যাপী, মাছ চাষে উৎপাদিত সবচেয়ে গুরুত্বপূর্ণ মাছ প্রজাতি হলো কার্প, তিলাপিয়া, স্যালমন ও ক্যাটফিশ।
মাছ ও মাছ থেকে পাওয়া প্রোটিনের চাহিদা বাড়ছে, যার ফলে বন্য মৎস্যচাষে বিস্তৃত ভাবে মাছ উৎপাদন হচ্ছে। চীনে বিশ্বের মোট মাছ চাষের ৬২% হয়ে থাকে। ২০১৬ সাল নাগাদ পৃথিবীর মোট উৎপাদিত সীফুডের মধ্য জলজ পালনে ৫০% এর অধিক সীফুড উৎপাদিত হয়।
মংসাশী মাছ যেমন স্যালমন চাষ করা হয় সবসময় বন্য মৎস্যচাষের উপর নির্ভরতা কমাতে। ২০০৮ সালে এফএও দ্বারা রেকর্ডকৃত ৩৩.৮ মিলিয়ন টন মাছ চাষ হয় এবং এর বিশ্বব্যাপী আয় ৬০ বিলিয়ন মার্কিন ডলার।
জলজ পালনে স্থানীয় ভাবে সালোকসংশ্লেষের (ব্যাপক) ব্যবহার এবং বাইরের খাদ্য সরবরাহ (নিবিড়) করে যে মাছ চাষ করা হয়ে থাকে।
ক্রমবর্ধমান খাদ্য দ্বারা সীমাবদ্ধ, কারণে সাধারণভাবে জুপল্যাঙ্কটন পেলাগিক শ্যাত্তলাগুলি বা বেন্টিক প্রাণী, যেমন কবচী প্রাণী এবং মলাস্কা'কে খাদ্য হিসাবে খাওয়ান হয়। তেলাপিয়া ফিল্টার ফাইটোপ্ল্যাঙ্কটন সরাসরি ভোজন, যা উচ্চ উৎপাদন সম্ভব করে তোলে । পটাশ, ফসফরাস, নাইট্রোজেন এবং মাইক্রোলেটমেন্টের মতো কৃত্রিম সারের মিশ্রণের সাথে পুকুরের জলে সার প্রয়োগ করে সালোকসংশ্লেষ বৃদ্ধি করা যায়।
আরেকটি সমস্যা হল অ্যালগি ব্লুম। যখন তাপমাত্রা, পুষ্টির সরবরাহ এবং উপলভ্য সূর্যালোক শেওলা বৃদ্ধির জন্য অনুকূল হয়, তখন শেওলা একটি এক্সপোনেনশিয়াল হারে বৃদ্ধি করে, অবশেষে পুষ্টিকর পদার্থ কমে যায় এবং মাছ মরতে থাকে। ক্ষয়প্রাপ্ত অতিরিক্ত শৈবাল বা অ্যালগি পুকুরের জলে সূর্য্যরশ্মির প্রবেশ আটকে দেওয়ায়, জলে অক্সিজেন কমে যাওয়ার ফলে জৈববস্তুটি অক্সিজেনকে নিঃশেষ করে দেয় কারণ এটি জৈব ও অজৈব সলিউশনের (যেমন অ্যামোনিয়াম আয়ন) সাথে দূষিত করে, যা (এবং প্রায়শই) মাছের ব্যাপক ক্ষতি হতে পারে।
একটি বিকল্প হল একটি জলাভূমি ব্যবস্থা ব্যবহার করা, যেমন স্পেনে ব্যবহৃত বাণিজ্যিক মাছের খামার ভিটা লা পালমা।
পুকুরে সমস্ত উপলব্ধ খাদ্য ব্যবহার করার জন্য, পুকুরে মাছ চাষের ক্ষেত্রে মৎস্যচাষবিশেষজ্ঞ, মাছের প্রজাতি এমন ভাবে বেছে নেয় যে ওই মাছ গুলি পুকুরের থাকা খাদ্র বস্তু গ্রহন করবে। উদাহরণস্বরূপ, যেমন ফিলিপড শেত্তলার জন্য তিলাপিয়া, এবং জুওপল্যাঙ্কন ফিডার এর জন্য গ্রাস কার্প চাষ করা হয়।
কালচিনি বিধানসভা কেন্দ্র
কালচিনি (বিধানসভা কেন্দ্র) ভারতীয় রাজ্য পশ্চিমবঙ্গের আলিপুরদুয়ার জেলার একটি বিধানসভা কেন্দ্র। এই আসনটি (এসটি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ১১ নং কালচিনি (এসটি) বিধানসভা কেন্দ্রটি কালচিনি সিডি ব্লক এবং মাঝেরদাবরি গ্রাম পঞ্চায়েত গুলি আলিপুরদুয়ার-২ সিডি ব্লকের অন্তর্গত।
কালচিনি(এসটি) বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসটি) র অন্তর্গত।
পশ্চিমবঙ্গ বিধানসভা নির্বাচন, ২০১৬ টিএমসি-র উইলসন চম্প্রামারি তার নিকটতম প্রতিদ্বন্দ্বী বিজেপি-এর বিশাল লামাকে পরাজিত করে।
২০১১ সালের নির্বাচনে, উইলসন চম্প্রামারি (জিজেএম নির্দল সমর্থিত) তার নিকটতম প্রতিদ্বন্দ্বী আরএসপি'র বিনয় ভূষণ কেরকেতা পরাজিত করেন।
অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৯ সালের উপ-নির্বাচনে, আলিপুরদুয়ার(লোকসভা কেন্দ্রে) থেকে লোকসভা নির্বাচনে আরএসপি এর এমএলএ মনোহর তিরকে নির্বাচিত হয় ফলে গোর্খা জনমুক্তি মোর্চার সমর্থিত উইলসন চম্প্রামারি, তার নিকটতম প্রতিদ্বন্দ্বী আদিবাসী বিকাশ পরিষদের সন্দীপ এক্কাকে পরাজিত করে।
২০০৬ সালের রাজ্য বিধানসভা নির্বাচনে, আরএসপি'র মনোহর তিরকে কংগ্রেসের পবন কুমার লাকরাকে পরাজিত করেন। কংগ্রেসের পবন কুমার লাকরা ২০০১ সালে আরএসপি এর মনোহর তিরকে কে পরাজিত করেন। আরএসপি'র মনোহর তিরকে ১৯৯৬ সালে কংগ্রেসের ক্ষুদিরাম পাহানকে পরাজিত করেন এবং ১৯৯১ সালে কংগ্রেসের ক্ষুদিরাম ওরাওঁকে পরাজিত করেন। ১৯৮৭ সালে কংগ্রেসের ক্ষুদিরাম পাহান আরএসপি'র মনোহর তিরকে কে পরাজিত করেন। ১৯৮২ সালে আরএসপি'র মনোহর তিরকে কংগ্রেসের ক্ষুদিরাম পাহানকে পরাজিত করেন এবং কংগ্রেসের ডেনিশ লাকরা ১৯৭৭ সালে পরাজিত করেন।
কংগ্রেস এর ডেনিশ লাকরা ১৯৭২ সালে জয়ী হয়, ১৯৭১, ১৯৬৯, ১৯৬৭। আরএসপি'র নানি ভট্টাচার্য ১৯৬২ সালে জয়ী হন তখন আসনটি উন্মুক্ত ছিলো। ১৯৫৭ সালে কংগ্রেসের দেবেন্দ্রনাথ ব্রাহ্ম মণ্ডল এবং অনিমা হুরে উভয়েই জয়ী হন তখন যুক্ত আসনটি এসটি জন্য সংরক্ষিত ছিলো।
বাংলাদেশ কমিউনিকেশন স্যাটেলাইট কোম্পানী লিমিটেড
বাংলাদেশ কমিউনিকেশন স্যাটেলাইট কোম্পানী লিমিটেড (বিসিএসসিএল) বাংলাদেশ সরকারের একটি প্রতিষ্ঠান যা বাংলাদেশের প্রথম কৃত্রিম উপগ্রহ বঙ্গবন্ধু-১ (যা সংক্ষেপে বিএস-১ নামে পরিচিত) পরিচালনার জন্য ২০১৭ সালে প্রতিষ্ঠা করা হয়েছে। এ প্রতিষ্ঠানের ব্যবস্থাপনা পরিচালক হিসেবে দায়িত্ব পালন করছেন ডাক, টেলিযোগাযোগ ও তথ্যযোগাযোগ প্রযুক্তি মন্ত্রনালয়ের ডাক ও টেলিযোগাযোগ বিভাগের অতিরিক্ত সচিব মো. সাইফুল ইসলাম।
বাংলাদেশ কমিউনিকেশন স্যাটেলাইট কোম্পানী লিমিটেড (বিসিএসসিএল) ২০১৭ সালের ১৫ আগস্ট প্রতিষ্ঠিত হয়। এ প্রতিষ্ঠানের অনুমোদিত মূলধন ৫০০০ কোটি টাকা এবং পরিশোধিত মূল্য ৫০০ কোটি টাকা। পদাধিকার বলে এ প্রতিষ্ঠানের প্রধান টেলিযোগাযোগ মন্ত্রণালয়ের সচিব। এ প্রতিষ্ঠানটি প্রতিষ্ঠা করার অনুমোদনটি ২০১৭ সালের জুলাই মাসে বাংলাদেশে মন্ত্রী পরিষদ বিভাগের সভায় নির্ধারিত হয়। প্রতিষ্ঠানটির মালিক এবং পরিচালনায় রয়েছে বাংলাদেশ সরকার। বর্তমানে এ প্রতিষ্ঠানে ব্যবস্থাপনা পরিচালক এবং কোম্পনী সচিবসহ মোট ৩৫জন কর্মকর্তা রয়েছেন। বঙ্গবন্ধু-১ ফ্রান্সের একটি প্রতিষ্ঠানের সাথে যৌথ সমন্বয়ে উৎক্ষেপন হচ্ছে। এটিই বাংলাদেশের প্রথম নিজস্ব ও পরিচালিত কৃত্রিম উপগ্রহ। এ কৃত্রিম উপগ্রহের ভূ-স্টেশন গাজীপুর ও রাঙ্গামাটিতে অবস্থিত।
গ্যারি কুপার
গ্যারি কুপার (ইংরেজি: Gary Cooper; জন্ম: ফ্রাঙ্ক জেমস কুপার; ৭ই মে ১৯০১ - ১৩ই মে ১৯৬১) ছিলেন একজন মার্কিন অভিনেতা। তিনি তার স্বাভাবিক ও নির্ভেজাল অভিনয়শৈলি ও পর্দায় অভিনয়ের জন্য প্রসিদ্ধ। ৩৬ বছরের কর্মজীবনে তিনি ৮৪টি পূর্ণদৈর্ঘ্য চলচ্চিত্রে কেন্দ্রীয় ভূমিকায় অভিনয় করেন। নির্বাক চলচ্চিত্র যুগের শেষ সময় থেকে ধ্রুপদী হলিউডের স্বর্ণযুগের শেষ পর্যন্ত তিনি অন্যতম চলচ্চিত্র তারকা ছিলেন। তার পর্দা ব্যক্তিত্ব নারী-পুরুষ নির্বেশেষে সকলের কাছে গ্রহণযোগ্য ছিল এবং তিনি প্রায় সকলে ধরনের চলচ্চিত্রেই কাজ করেছেন। কুপারের চলচ্চিত্রে তার চরিত্রে তার নিজের ব্যক্তিত্ব প্রদর্শনের ক্ষমতা তাকে পর্দায় স্বাভাবিক ও নির্ভেজাল অভিনয় করতে সাহায্য করে। তার কর্মজীবনে তিনি এমন এক পর্দা ব্যক্তিত্ব ধরে রেখেছিলেন যা একজন আদর্শ মার্কিন বীরকে দর্শকদের সামনে উপস্থাপন করে।
কুপার একজন চলচ্চিত্রের অতিরিক্ত শিল্পী ও স্টান্ট হিসেবে তার কর্মজীবন শুরু করেন, কিন্তু অচিরেই তিনি অভিনয়ে যোগ দেন। তার প্রারম্ভিক নির্বাক চলচ্চিত্রগুলোতে পশ্চিমা বীর হিসেবে প্রতিষ্ঠা লাভের পর কুপার ১৯২৯ সালে তার প্রথম সবাক চলচ্চিত্র "দ্য ভার্জিনিয়ান"-এ চলচ্চিত্র তারকা ভূমিকায় কাজ করেন। ১৯৩০-এর দশকের শুরুতে তার বীরধর্মী ভাবমূর্তির পাশাপাশি তিনি রোমাঞ্চকর ও নাট্যধর্মী চলচ্চিত্র - "আ ফেয়ারওয়েল টু আর্মস" (১৯৩২) ও "দ্য লাইভস অব আ বেঙ্গল ল্যান্সার" (১৯৩৫)। তার কর্মজীবনের সর্বোচ্চ শিখরে তিনি চলচ্চিত্রে নতুন ধরনের বীর রূপে আবির্ভুত হন। এসময়ে তিনি "মিস্টার ডিডস গোজ টু টাউন" (১৯৩৬), "মিট জন ডো" (১৯৪১), "সার্জেন্ট ইয়র্ক" (১৯৪১), "দ্য প্রাইড অব দ্য ইয়াঙ্কিজ" (১৯৪২) এবং "ফর হুম দ্য বেল টলস" (১৯৪৩) চলচ্চিত্রে তাকে আমজনতার রক্ষক হিসেবে দেখা যায়।
যুদ্ধ পরবর্তী বছরগুলোতে তিনি আরও অভিজ্ঞ চরিত্রে অভিনয় করেন, যার মধ্যে রয়েছে "দ্য ফাউন্টেনহেড" (১৯৪৯) ও "হাই নুন" (১৯৫২)। তার শেষ সময়ের চলচ্চিত্রগুলোতে তিনি সহিংসতাহীন চরিত্রে কাজ করেন, যেগুলো হল "ফ্রেন্ডলি পারসুয়েশন" (১৯৫৬) ও "ম্যান অব দ্য ওয়েস্ট" (১৯৫৮)।
১৯৩৩ সালে কুপার ভেরোনিকা বালফকে বিয়ে করেন। তাদের এক কন্যা ছিল। কুপার অভিনেত্রী প্যাট্রিসিয়া নিলের সাথে প্রণয়সম্পর্কে জড়ালে ও কুপার-বালফ দম্পতির তিন বছর আলাদা থাকার কারণে তাদের এই বৈবাহিক সম্পর্কে বিঘ্ন ঘটে। কুপার "সার্জেন্ট ইয়র্ক" ও "হাই নুন" চলচ্চিত্রে তার কাজের জন্য দুবার শ্রেষ্ঠ অভিনেতা বিভাগে একাডেমি পুরস্কার লাভ করেন। এছাড়া ১৯৬১ সালে তার কর্মজীবনের স্বীকৃতি হিসেবে তিনি একাডেমি সম্মানসূচক পুরস্কার লাভ করেন। তিনি টানা ২৩ বছর সেরা ১০ চলচ্চিত্র ব্যক্তিত্বের একজন ছিলেন এবং ১৮ বছর সেরা আয়কারী তারকা ছিলেন। আমেরিকান ফিল্ম ইনস্টিটিউট তাদের ধ্রুপদী হলিউড চলচ্চিত্র শিল্পের সেরা ২৫ পুরুষ তারকা তালিকায় তাকে ১১তম স্থানে রেখেছে।
ফ্রাঙ্ক জেমস কুপার ১৯০১ সালের ৭ই মে মন্টানা অঙ্গরাজ্যের হেলেনায় জন্মগ্রহণ করেন। তার পিতা চার্লস হেনরি কুপার (১৮৬৫-১৯৪৬) এবং মাতা অ্যালিস (প্রদত্ত নাম: ব্রাজিয়ার, ১৮৭৩-১৯৬৭)। তার পিতা বেডফোর্ডশায়ারের হৌটন রেজিস থেকে মার্কিন যুক্তরাষ্ট্রে পাড়ি জমান। তিনি একজন আইনজীবী ও খামার মালিক ছিলেন এবং পরে মন্টানা সুপ্রিম আদালতের বিচারক হন। তার মা কেন্টের গিলিংহাম থেকে মার্কিন যুক্তরাষ্ট্রে যান এবং মন্টানায় এসে চার্লসের সাথে বিবাহ বন্ধনে আবদ্ধ হন। ১৯০৬ সালে চার্লস মিজুরি নদীর পাশে হেলেনার নিকটবর্তী শহর ক্রেইগে প্রায় ৫০ মাইল দীর্ঘ ৬০০ একর সেভেন-বার-নাইন গবাদিপশু খামার ক্রয় করেন। ফ্রাঙ্ক ও তার বড় ভাই আর্থার সেখানে তার গ্রীষ্ম কাটাতেন এবং ঘোড়া চালানো, শিকার ও মাছ ধরা শিখেন। কুপার হেলেনায় সেন্ট্রাল গ্রেড স্কুলে পড়াশুনা করেন।
ওয়ার্নার ব্যাক্সটার
ওয়ার্নার লেরয় ব্যাক্সটার (ইংরেজি: Warner Leroy Baxter; ২৯শে মার্চ ১৮৮৯ - ৭ই মে ১৯৫১) ছিলেন একজন মার্কিন অভিনেতা। তিনি ১৯১০ থেক ১৯৪০-এর দশক পর্যন্ত হলিউডের চলচ্চিত্রে অভিনয় করেছেন। তিনি ১৯২৮ সালে "ইন ওল্ড অ্যারিজোনা" চলচ্চিত্র সিস্কো কিড চলচ্চিত্রে অভিনয়ের জন্য বিশেষভাবে পরিচিত। তার এই কাজের জন্য তিনি ২য় একাডেমি পুরস্কারে শ্রেষ্ঠ অভিনেতা বিভাগে পুরস্কৃত হন। ১৯৩০-এর দশক জুড়ে তিনি নারীসুলভ, পশ্চিমা ধাঁচের চলচ্চিত্রে লাতিন ডাকু, সিস্কো কিড বা এই ধরনের চলচ্চিত্রে অভিনয় করেন, কিন্তু তার কর্মজীবনে তিনি আরও বিভিন্ন ধরনের চলচ্চিত্রে অভিনয় করেন।
ব্যাক্সটার নির্বাক চলচ্চিত্র দিয়ে তার কর্মজীবন শুরু করেন। তার উল্লেখযোগ্য নির্বাক চলচ্চিত্রগুলো হল "দ্য গ্রেট গেটসবি" (১৯২৬) এবং "দি অফুল ট্রুথ" (১৯২৫)। ব্যাক্সটারের উল্লেখযোগ্য সবাক চলচ্চিত্রগুলো হল "ইন ওল্ড অ্যারিজোনা" (১৯২৯), "ফোর্টি সেকেন্ড স্ট্রিট" (১৯৩২), "স্লেভ শিপ" (১৯৩৭), "কিডন্যাপড" (১৯৩৮) ও ১৯৩১ সালের স্বল্পদৈর্ঘ্য চলচ্চিত্র "দ্য স্টোলেন জুলস"। ১৯৪০-এর দশকে তিনি "ক্রাইম ডক্টর" চলচ্চিত্রে ধারাবাহিকের দশটি চলচ্চিত্রে ডক্টর রবার্ট অর্ডওয়ে চরিত্রে অভিনয় করেন।
চলচ্চিত্র শিল্পে তার অবদানের স্বীকৃতি হিসেবে হলিউড ওয়াক অব ফেমে তার নামে একটি তারকা খচিত হয়।
হার্বি ওয়েড
হার্বার্ট ফ্রেডরিক ওয়েড (; জন্ম: ১৪ সেপ্টেম্বর, ১৯০৫ - মৃত্যু: ২৩ নভেম্বর, ১৯৮০) ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। ১৯৩৫ থেকে ১৯৩৫-৩৬ মৌসুম পর্যন্ত দক্ষিণ আফ্রিকার ১০ টেস্টে অংশগ্রহণ করেছিলেন হার্বি ওয়েড। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে কোয়াজুলু-নাটালের প্রতিনিধিত্ব করেছেন। দলে তিনি মূলতঃ মাঝারিসারির ব্যাটসম্যান হিসেবে খেলতেন। এছাড়াও, দক্ষিণ আফ্রিকা দলকে নেতৃত্বও দিয়েছেন তিনি।
দক্ষিণ আফ্রিকার হিলটন কলেজে অধ্যয়ন করেন। ওয়েড মূলতঃ মাঝারিসারির ব্যাটসম্যানের দায়িত্ব পালন করতেন।
১৯২৪-২৫ মৌসুমে ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের পক্ষে অভিষেক ঘটে তাঁর। এ দলটির পক্ষে ১৯৩৬-৩৭ মৌসুম পর্যন্ত খেলোয়াড়ী জীবন অতিবাহিত করান। তন্মধ্যে, শেষের দিক থেকে দ্বিতীয় খেলাটিতে ইস্টার্ন প্রভিন্সের বিপক্ষে ব্যক্তিগত সর্বোচ্চ ১৯০ রান তুলেছিলেন হার্বি ওয়েড।
১৯৩০-৩১ মৌসুমে দলের অধিনায়কত্ব লাভ করেন ও অবসর গ্রহণের পূর্ব-পর্যন্ত এ দায়িত্বে ছিলেন। সর্বমোট ৭৪টি প্রথম-শ্রেণীর খেলায় অংশ নেন। তন্মধ্যে, ৬১টি খেলায় অধিনায়ক হিসেবে দলকে পরিচালনা করেছিলেন।
সমগ্র খেলোয়াড়ী জীবনে ১৯৩৫ সাল থেকে ১৯৩৫-৩৬ মৌসুম পর্যন্ত ১০টি টেস্ট খেলার সৌভাগ্য হয় তাঁর।
টেস্ট ক্রিকেটে অভিষিক্ত হবার পাশাপাশি অংশগ্রহণকৃত প্রত্যেক টেস্টেই দক্ষিণ আফ্রিকা দলের অধিনায়ক ছিলেন হার্বি ওয়েড। তন্মধ্যে, ১৯৩৫ সালে দলকে নিয়ে ইংল্যান্ড সফর করেন। ঐ সফরে তাঁর দল ১-০ ব্যবধানে সিরিজ জয়লাভে সমর্থ হয় ও বাদ-বাকী চার টেস্ট ড্রয়ে পরিণত হয়েছিল।
দক্ষিণ আফ্রিকার সাবেক অধিনায়ক জক ক্যামেরন তাঁর সমসাময়িক ছিলেন ও অধিনায়ক হিসেবে ক্যামেরনের স্থলাভিষিক্ত হন তিনি।
হার্বি ওয়েডের কনিষ্ঠ ভ্রাতা বিলি ওয়েডও তাঁর অবসর গ্রহণের পর দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছিলেন। ২৩ নভেম্বর, ১৯৮০ তারিখে ট্রান্সভাল প্রদেশের স্যান্ডটনের ইনান্দা এলাকায় ৭৫ বছর বয়সে তাঁর দেহাবসান ঘটে।
আলিপুরদুয়ার বিধানসভা কেন্দ্র
আলিপুরদুয়ার (বিধানসভা কেন্দ্র) ভারতীয় রাজ্য পশ্চিমবঙ্গের আলিপুরদুয়ার জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে ১২ নং আলিপুরদুয়ার বিধানসভা কেন্দ্রটি আলিপুরদুয়ার পৌরসভা, আলিপুরদুয়ার রেলওয়ে জংশন, বাঁচুকুমারী, চাকোয়াখেতি, মথুরা, পারোরপার, পাটলাখায়া, শালকুমার-১, শালকুমার-২, তাপসীখাতা, বিবেকানন্দ-২, বিবেকানন্দ-১ গ্রাম পঞ্চায়েত গুলি আলিপুরদুয়ার-১ সিডি ব্লক এবং চাপড়রপার-১, চাপড়রপার-২ এবং তাতপাড়া-২ গ্রাম পঞ্চায়েত গুলি আলিপুরদুয়ার-২ সিডি ব্লকের অন্তর্গত।
আলিপুরদুয়ার বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসসি) র অন্তর্গত।
পশ্চিমবঙ্গ বিধানসভা নির্বাচন ২০১৬, তৃণমূলের সৌরভ চক্রবর্তী তার নিকটতম প্রতিদ্বন্দ্বী কংগ্রেসের বিশ্বরঞ্জন সরকারকে পরাজিত করে।
২০১১ সালের নির্বাচনে, কংগ্রেসের দেবপ্রসাদ রায় তার নিকটতম প্রতিদ্বন্দ্বী আরএসপি'র ক্ষিতি গোস্বামীকে পরাজিত করে।
অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬, ২০০১, ১৯৯৬ এবং ১৯৯১ সালে রাজ্যের বিধানসভা নির্বাচনে, আরএসপি'র নির্মল দাস কংগ্রেসের সৌরভ চক্রবর্তী পরাজিত করেন, তৃণমূল কংগ্রেসের প্রশান্ত নারায়ণ মজুমদার, কংগ্রেসের মনিন্দ্রলাল রাক্ষিত এবং কংগ্রেসের বিশ্বরঞ্জন সরকারকে পরাজিত করেন। আরএসপি'র নানি ভট্টাচার্য ১৯৮৭ সালে কংগ্রেসের দেবব্রত চ্যাটার্জীকে পরাজিত করেন, ১৯৮২ সালে কংগ্রেসের পল্লব ঘোষ এবং কংগ্রেসের নারায়ণ ভট্টাচার্যকে ১৯৭৭ সালে পরাজিত করেন।
কংগ্রেসের নারায়ণ ভট্টাচার্য ১৯৭২ সালে জয়ী হন এবং ১৯৭১ সালে। আরএসপি'র নানি ভট্টাচার্য ১৯৬৯ সালে জয়ী হন এবং ১৯৬৭ সালে। কংগ্রেসের পিযুষ কান্তি মুখার্জী ১৯৬২ সালে জয়ী হন এবং ১৯৫৭ সালে। স্বাধীন ভারতের প্রথম নির্বাচন ১৯৫১ সালে, এটি একটি যৌথ আসন ছিল। কংগ্রেস পিযুষ কান্তি মুখার্জী ও ধীরন্দ্র ব্রহ্ম মণ্ডল উভয়েই জয়ী হন।
এডমন্টন
এডমন্টন (; Cree: ; Blackfoot: ) হচ্ছে কানাডার অ্যালবার্টা প্রদেশের রাজধানী। এডমন্টন উত্তর সাসক্যাচুয়ান নদীর তীরে অবস্থিত এবং এডমন্টন মেট্রোপলিটন অঞ্চল এর কেন্দ্র, যেটি অ্যালবার্টার কেন্দ্রীয় অঞ্চল দ্বারা পরিবেষ্টিত। শহরটি উত্তর প্রান্তে প্রবেশ করেছে যা পরিসংখ্যান কানাডা কর্তৃক "ক্যালগারি-এডমন্টন করিডোর" হিসেবে সংজ্ঞায়িত হয়।
২০১৬-এর হিসেবে শহরটির জনসংখ্যা ৯৩২,৫৪৬ জন, যা অ্যালবার্টার দ্বিতীয় বৃহত্তম শহর এবং কানাডার পঞ্চম-বৃহত্তম পৌরসভা। এছাড়াও ২০১৬ সালে, এডমন্টনের মহানগর জনসংখ্যা ছিল ১,৩২১,৪২৬ জন, যা শহরটিকে করেছে কানাডার ষষ্ঠ-বৃহত্তম আদমশুমারি মহানগর এলাকায় (সিএমএ)। এডমন্টন হচ্ছে উত্তর আমেরিকার উত্তরাঞ্চলীয় মহানগর এলাকা যেটির জনসংখ্যা এক মিলিয়ন। এডমন্টনের একজন অধিবাসী একজন 'এডমন্টনীয়' হিসাবে পরিচিত হয়।
এডমন্টন এর ঐতিহাসিক বিকাশ পাঁচটি (স্ট্রাথাকোনা, উত্তর এডমন্টন, ওয়েস্ট এডমন্টন, বেভারলি এবং জাসপার প্লেস) সন্নিহিত শহুরে পৌরসভার শোষণ এবং ১৯৮২ সালে শেষের একটি ধারাবাহিক সংযোজন দ্বারা পরিচালিত হয়েছে। "উত্তর প্রবেশদ্বার" নামে পরিচিত, উত্তর আলবার্টার মধ্যে পরিচালিত হওয়া বৃহৎ পরিসরের অয়েল স্যান্ডস প্রকল্প এবং উত্তর-পশ্চিমাঞ্চলের বড় আকারের হীরার খনির কার্যক্রমের জন্য শহরটি একটি মঞ্চস্থ বিন্দু।
এডমন্টন একটি সাংস্কৃতিক, সরকারী এবং শিক্ষা কেন্দ্র। এখানে বছরব্যাপী উত্সবের আয়োজন হয়, কানাডায় উপনাম হিসেবে "কানাডার উৎসবের শহর" হিসেবে ঢাকা হয়। এখানে রয়েছে উত্তর আমেরিকার বৃহত্তম মল, পশ্চিম এডমন্টন মল (১৯৮১ সাল থেকে ২০০৪ সাল পর্যন্ত বিশ্বের সবচেয়ে বড় মল), এবং ফোর্ট এডমন্টন পার্ক, কানাডার বৃহত্তম লিভিং হিস্ট্রি মিউজিয়াম (জীবিত ইতিহাস যাদুঘর)।
পরিসংখ্যান কানাডা কর্তৃক ২০১৬ আদমশুমারীর হিসেবে এডমন্টনের জনসংখ্যা লিপিবদ্ধ করা হয় ৯৩২,৫৪৬ জন, যা এটির ২০১১-এর জনসংখ্যা ৮১২,২০১জন থেকে পরিবর্তন। ভূমি অঞ্চল নিয়ে ২০১৬-এ এটির জনসংখ্যার ঘনত্ব ।
এডমন্টন শহরের জনসংখ্যা এটির ২০১১ সালের পৌরসংখ্যার হিসেব অনুযায়ী ৮৯৯,৪৪৭ জন, যা এটির ২০১৪ পৌরসংখ্যার হিসেবে ৮৭৭,৯২৬ জন থেকে পরিবর্তন। ২০১৬ সালের আদমশুমারিতে বাসিন্দাদের বিস্তারিত উপাত্ত নেওয়া হয়েছে, এগুলোর মধ্যে বয়স এবং লিঙ্গ, বৈবাহিক অবস্থা, কর্মসংস্থানের অবস্থা, আবাসনের দৈর্ঘ্য, স্থায়ী আবাসনের পূর্বে বসবাস, কর্মসংস্থান পরিবহন মোড, নাগরিকত্ব, স্কুল বাসস্থান, অর্থনৈতিক বৈচিত্র্য, নগর সম্পদ ব্যবহার, সর্বোচ্চ শিক্ষামূলক অর্জন, পারিবারিক ভাষা এবং আয়, সেইসাথে বাসস্থান এবং সম্পত্তি, মালিকানা, গঠন এবং অবস্থা। এটির পৌরসভা জনসংখ্যা নীতি অনুযায়ী
, শহরটির পরবর্তী পৌর আদমশুমারি ২০১৮ সালে অনুষ্ঠিত হবে।
এডমন্টন হল উত্তর ও কেন্দ্রীয় অ্যালবার্টার প্রধান অর্থনৈতিক কেন্দ্র এবং তেল ও গ্যাস শিল্পের জন্য একটি প্রধান কেন্দ্র। ২০১৪ সালের হিসাবে, এডমন্টন মেট্রোপলিটান অঞ্চলের মধ্যে প্রধান প্রকল্পগুলির আনুমানিক মূল্য $ ৫৭.৮ বিলিয়ন, যার মধ্যে $৩৪.৪ বিলিয়ন তেল এবং গ্যাস, অয়েল স্যান্ডস এবং পাইপলাইন সেক্টরের মধ্যে রয়েছে।
এডমন্টন ঐতিহ্যগতভাবে অ্যালবার্টান পেট্রোকেমিক্যাল শিল্পের জন্য একটি কেন্দ্র হয়ে আসছে, ১৯৪০-এর দশকে এটি "কানাডার তেলের রাজধানী" নামে ডাকা হতো। গবেষণা নতুন প্রযুক্তির বিকাশ অ্যালবার্টার বিশাল তেল, গ্যাস এবং তেল ক্ষেত্রের ভাণ্ডারগুলির বর্ধিত মূল্য-যুক্ত প্রক্রিয়াকরণ সমর্থন করে। রির্পোট করা হয়েছে যে সৌদি আরবের পরে এটি বিশ্বের দ্বিতীয় বৃহত্তম।
পানি সরবরাহ ও পয়ঃনিষ্কাশন কর্তৃপক্ষ
পানি সরবরাহ ও পয় নিষ্কাশন কর্তৃপক্ষ বা ওয়াসা বাংলাদেশের বড় শহরগুলির পানি সরবরাহ এবং পয়ঃ নিষ্কাশনের কাজে নিয়োজিত একটি সরকারি প্রতিষ্ঠান। এটি সংশ্লিষ্ট শহরে থাকা সিটি কর্পোরেশোনের নির্দেশনায় কাজ করে এবং সিটি কর্পোরেশনের সমান্তরাল প্রতিষ্ঠান। এটি ১৯৬৩ সালে তৎকালীন পাকিস্তান সরকারের এক অধ্যাদেশে প্রতিষ্ঠিত হয়।
বাংলাদেশে চারটি ওয়াসা বর্তমান আছে। এগুলি হলোঃ
ঢাকা পানি সরবরাহ ও পয়ঃনিষ্কাশন কর্তৃপক্ষ
ঢাকা ওয়াসা (WASA=Water and Sewerage Authority) ঢাকার পানি সরবারহ এবং নর্দমা ব্যবস্থাপনার দায়িত্বে নিয়োজিত একটি আধা স্বায়ত্তশাসিত সংস্থা। সেবামূলক ও বাণিজ্যিক প্রতিষ্ঠান হিসেবে ১৯৬৩ সালে ঢাকা শহরের পানি সরবরাহ ও পয়:নিষ্কাশনের জন্য একটি আলাদা সংস্থা হিসেবে ঢাকা ওয়াসা প্রতিষ্ঠিত হয়। ১৯৯০ সালের ১ জুলাই থেকে নারায়ণগঞ্জ শহর এলাকায় পানি সরবরাহ ও পয়:নিষ্কাশনের দায়িত্বও ঢাকা ওয়াসার নিকট ন্যাস্ত করা হয়।
ঢাকা ওয়াসার পরিচালন,রক্ষণাবেক্ষণ এবং গ্রাহক সেবার সুবিধার্থে ঢাকা ওয়াসার সমগ্র সেবা এলাকা ১১টি ভৌগোলিক অঞ্চলে বিভক্ত। এর মধ্যে ১০টি অঞ্চল ঢাকা মহানগরীতে এবং ১টি অঞ্চল নারায়ণগঞ্জে অবস্থিত। প্রতিটি জোনাল অফিসের মাধ্যমে কারিগরী পরিচালন ও রক্ষণাবেক্ষণ এবং রাজস্ব বিলিং আদায় সংক্রান্ত যাবতীয় কার্যাবলী পরিচালিত হয়।
খুলনা পানি সরবরাহ ও পয়ঃনিষ্কাশন কর্তৃপক্ষ
খুলনা পানি সরবরাহ ও পয়ঃনিষ্কাশন কর্তৃপক্ষ বা খুলনা ওয়াসা খুলনাতে অবস্থিত পানি এবং পয়ঃনিষ্কাশন কর্তৃপক্ষ। এটি বর্তমানে খুলনা সিটি করপোরেশনের দিক নির্দেশনায় কাজ করে।
খুলনা শহরে প্রথম পানি সরবরাহের ব্যবস্থা চালু হয় ১৯২১ সালে। তৎকালীন সময় দিনে ৯০০ ঘনমিটার পানি উত্তোলিত হতো। ১৯৬০ সালে প্রথম বাণিজ্যিক নলকূপের মাধ্যমে পানি সরবরাহ ব্যবস্থা চালু হয়। ২০০৮ সালের ২মার্চ তারিখে ১৯৯৬ সালের ওয়াসা অধ্যাদেশ-৩ এর বলে খুলনা ওয়াসা প্রতিষ্ঠা করা হয়।
মোহাম্মদ হুসামউদ্দিন
হুসামউদ্দিন, তেলঙ্গানার নিজামাবাদে জন্মগ্রহণ করেন, সামসামুদ্দীন তাঁর বাবা ও ভাইয়েরা, অহেতসমুদ্দীন ও আয়েতামুদ্দীন, আন্তর্জাতিক বক্সিং ইভেন্টে ভারতের প্রতিনিধিত্ব করেন।
অ্যান ব্যাক্সটার
অ্যান ব্যাক্সটার (ইংরেজি: Anne Baxter; ৭ই মে ১৯২৩ - ১২ই ডিসেম্বর ১৯৮৫) ছিলেন একজন মার্কিন অভিনেত্রী। তিনি হলিউডের চলচ্চিত্র, ব্রডওয়ে মঞ্চনাটক ও টেলিভিশন ধারাবাহিকে অভিনয় করেছেন। অভিনয়ের স্বীকৃতি হিসেবে তিনি একটি একাডেমি পুরস্কার ও একটি গোল্ডেন গ্লোব পুরস্কার অর্জন করেছেন এবং একটি এমি পুরস্কারের মনোনয়ন লাভ করেছেন।
ব্যাক্সটার মার্কিন স্থপতি ফ্রাঙ্ক লয়েড রাইটের নাতনী। তিনি মারিয়া অস্পেন্‌স্কায়ার সাথে অভিনয় বিষয়ে পড়াশুনা করেছেন এবং "টোয়েন্টি মিউল টিম" (১৯৪০) দিয়ে চলচ্চিত্রে অভিষেকের পূর্বে কয়েকটি মঞ্চনাটকে অভিনয় করেছেন। তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হন এবং এই স্টুডিও থেকে ধারে আরকেও পিকচার্সের অরসন ওয়েলস পরিচালিত "দ্য ম্যাগনিফিসেন্ট অ্যাম্বারসন্স" (১৯৪২) চলচ্চিত্রে অভিনয় করেন। ১৯৪৬ সালের "দ্য রেজর্‌স এজ" চলচ্চিত্রে সোফি ম্যাকডোনাল্ড চরিত্রে অভিনয় করে তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। ১৯৫১ সালে তিনি "অল অ্যাবাউট ইভ" চলচ্চিত্রের নাম ভূমিকায় তার কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরবর্তীতে তিনি হলিউডের কয়েকটি বিখ্যাত পরিচালকদের পরিচালিত চলচ্চিত্রে অভিনয় করেন, যার মধ্যে রয়েছে অ্যালফ্রেড হিচককের "আই কনফেস" (১৯৫৩), ফ্রিৎস লাংয়ের "দ্য ব্লু গার্ডেনিয়া" (১৯৫৩) এবং সেসিল বি. ডামিলের "দ্য টেন কমান্ডমেন্টস" (১৯৫৬)।